Belfast | O'r Pedwar Gwynt\nGolau trwy gwmwl\nCarreg Gwalch, 181tt, £9, Hydref 2019\nMurlun Haf 1969, Belfast\nCasglodd Glyn ei fagiau gan sylwi, drwy ffenest ei lofft, fod llechi’r toeau yn sych. Hyd yma, ar y bore hwn o Fai ym Mangor Uchaf, roedd y tywydd o’i blaid. Er iddo glywed chwyrniadau ffrae atmosfferig y cymylau uwchlaw’r Carneddau neithiwr, roedd amlinell pob copa’n glir bellach, a’r haul yn llywodraethu. Rhwng cnoi tost a llowcio coffi, edrychodd ar fap tywydd y BBC − er nad oedd Gweriniaeth Iwerddon yn cael yr anrhydedd o fodoli ar y map hwnnw, roedd tywydd Gogledd Iwerddon yn cael sylw llawn.\nGosododd ei fagiau yng nghist yr Audi A6 roedd wedi’i logi ddechrau’r wythnos a gyrru’n hamddenol ar hyd yr A5, gan gyrraedd porthladd Caergybi mewn digon o bryd i barcio’i gar a byrddio’r Stena Adventurer. Diolchodd mai ond llond dwrn o bobl oedd yn y lolfa Hygge, a chafodd lonydd i fwynhau’r croesiad teirawr esmwyth yng nghwmni nofel ysgafn.\nO Borthladd Dulyn, daliodd drên o Orsaf Connolly i Orsaf Ganolog Belfast ac ar ôl taith fer mewn tacsi cyrhaeddodd westy’r Dukes at Queens yn Stryd y Brifysgol. Yno, cafodd groeso gan y teulu a redai’r gwesty bach chwaethus. Ymffrostiai’r fenyw fod y stafelloedd i gyd wedi’u hadnewyddu ar gyfer ymweliad yr Uwchgynhadledd.\nPenderfynodd fynd am dro cyn noswylio, ac ymunodd â’r myfyrwyr oedd yn drwch yn y stryd a’r caffis a’r ganolfan gelfyddydol. Sylwodd wrth gerdded fod gwydr ambell ffenest wedi’i dorri’n deilchion, ambell dŷ wedi’i losgi a ffenestri a drws un arall wedi’u byrddio. Hawdd canfod pethau tebyg ym mhob dinas, meddyliodd. Crwydrodd Botanic Avenue a tharo i mewn i siop lyfrau No Alibis, a gweld copi o’r gyfrol Reporting the Troubles: Journalists tell their stories of the Northern Ireland Conflict wedi’i llofnodi gan y golygyddion. ‘Well-written, that one,’ meddai’r dyn wrth y cownter. ‘I know the editors.’ Bwriodd Glyn gipolwg ar y clawr cefn oedd yn rhestru enwau chwe deg wyth o gyfranwyr – newyddiadurwyr a darlledwyr a fu yn ei chanol hi yn ystod yr Helyntion, nifer ohonynt yn ddarlledwyr byd-eang bellach. Hwyrach y byddai’r gyfrol yn gymorth iddo i gasglu deunydd cefndirol ar gyfer ei erthygl am yr Uwchgynhadledd, meddyliodd, gan dynnu Mastercard o’i waled i’w phrynu.\nDychwelodd allan i’r stryd. Dynes yn cerdded heibio. Doedd hi ddim yn ifanc. Ddim yn hen chwaith. Ei gwallt eurfrown yn cau fel sgarff am ei bochau mewn ymgais aflwyddiannus i guddio craith oedd yn ymestyn o waelod ei chlust dde hyd at dro ei gên. Myfyrwyr yn chwerthin. Ymdeimlad o gynnwrf. Pawb yn disgwyl ymwelwyr o bedwar ban byd i’r Uwchgynhadledd fyddai’n dechrau drennydd. Câi cyfle i gasglu deunydd cyffredinol ar gyfer ei erthygl yfory, diwrnod i’r brenin – ond i newyddiadurwr â llygaid agored gallai diwrnod o’r fath ddwyn ffrwyth annisgwyl. O leiaf byddai’n gyfle iddo weld rhywfaint o’r ddinas.\nYn ei wely y noson honno, darllenodd dalp go dda o Reporting the Troubles. Er mor dywyll oedd cyfnod y trais a’r lladd, roedd rhai o’r awduron yn fodlon cyfaddef iddo fod yn gyfnod cynhyrfus a llawn digwydd. Cyfnod pan ruthrai’r adrenalin. Gwawr eu gyrfa. Er mor gyfforddus oedd ei wely, cadw draw wnaeth cwsg.\nDrannoeth, wedi noson anesmwyth, cododd yn gynnar a chael blas ar ei frecwast poeth. Ar ôl prynu copi o’r Belfast Telegraph mewn ciosg cornel stryd, dechreuodd gerdded i gyfeiriad canol y ddinas. Am hanner awr wedi deg, ac yntau’n agos at Neuadd y Ddinas, roedd yn bryd iddo lyncu tipyn o gaffein. Dewisodd gaffi Ross yn Stryd Montgomery.\nTroi ei ben mewn syndod. Roedd dyn â barf wen yn eistedd wrth y ffenest, ei lygaid yn las a’i wên yn groesawgar.\n‘Larry! Heb dy weld ti ers ... ers.’\n‘Dyddiau coleg,’ chwarddodd y barfog. ‘Dyddiau’r hwyl a’r protestio,’ ychwanegodd â gwên. Ar ôl y mân siarad arferol mae’n gofyn, ‘Be ddaeth â chdi i Titanic Town?’\nCyn ateb, prynodd Glyn americano ac eistedd wrth yr un bwrdd crwn â’i gyfaill o’r dyddiau da.\n‘Comisiwn i sgrifennu erthygl.’\n‘Am yr Uwchgynhadledd?’\nGweithio ar dy liwt dy hun wyt ti?’\n‘Ma’n rhaid bod gen ti gysylltiada da. Pwy ofynnodd iti ddod yma?’\nChwarddodd Larry. ‘Mae’r Old Smoke yn tynnu newyddiadurwyr fel huddyg i botas.’\n‘Yr hanes sy’n denu.’\n‘Pam ddoist ti ’nôl yma i fyw, Larry? Mi allet ti fod wedi aros yng Ngwlad y Gân. Roedd gen ti lais da yn y côr.’\n‘Pam y bydd pobol yn dychwelyd at eu gwreiddia? Ein greddf ni i gyd ydi dychwelyd i fan ein geni, w’sti. Does gen i ddim cwilydd deud, roedd gen i hiraeth am Belfast. Wedi deud hynny, a minnau yn yr oedran yma – gad inni beidio manylu – dydi hiraeth ddim yr hyn roedd o’n arfer bod.’\n‘Gwir,’ meddai Glyn, gan gofio’n sydyn am eu hoffter o sgyrsiau fel hyn yn y coleg pan oedd Larry’n dal ar bob cyfle i ymarfer ei ail iaith. ‘Ond dwi wedi cyfarfod ambell un yng Nghymru oedd yn arfer byw yma. Dy’n nhw ddim am ddychwelyd ar frys.’\n‘Dwi’n synnu dim. Ond mae ’na ymwelwyr sy’n gwasgu i ddod i mewn yma hefyd ’sti. Wyddost ti fod ’na filoedd ohonyn nhw’n tyrru i weld y Walia’ Heddwch? Tynnu llun neu ddau ac wedyn diflannu fel dail yr hydref.’\n‘Ar ôl trip mewn tacsi i weld y walia’ a deud “Done that”?’\n‘Ia. Ac mae digon o’r walia’ i’w gweld hyd y lle ’ma. Wyddost ti fod ’na bron gant ohonyn nhw’n dal i rannu’n cymunedau ni?’\n‘Pam hynny, Larry?’\nSyllodd Larry drwy ffenest y caffi. ‘Dewis y bobol ydi cadw’r walia’. Ar hyn o bryd.’\n‘Mi welais i bennawd yn y Belfast Telegraph: “Destroy the walls by 2023 say MLAs”.’\nGwenodd Larry ei wên sardonig. ‘Paid credu pob gair weli di yn y papura, boi. Ac yn sicr paid credu’r cyfan a ddywed ein cynrychiolwyr gwleidyddol. Maen nhw’n fodlon derbyn cyflog er eu bod nhw’n gwrthod siarad â’i gilydd ar hyn o bryd.’\n‘Mi glywais i fod y rhan fwya o bobol isio symud ’mlaen â’u bywyda yn lle byw yn y gorffennol.’\n‘Debyg iawn.’ Gwenodd y Gwyddel wên brofiadol. ‘Ma’ petha’n newid, wyddost ti, diolch i’r drefn.’\n‘Dyddia ansicr. Pobol ddim isio byw dan gysgod ddoe. Sylweddoli bod canlyniada Brexit yn fygythiad newydd.’\n‘Aros yn yr Undeb Ewropeaidd oedd dewis y mwyafrif yma.’\n‘Ia. Yn wahanol i Gymru.’\n‘Pam hynny, tybed?’\n‘Sylweddoli ein bod ni i gyd yn perthyn i’r un pentre byd-eang. Cofia di, mae pobol Gogledd Iwerddon, fel y Cymry, yn eitha hoff o fyw mewn swigan.’\n‘Be fysa’n help i’w tynnu nhw allan o’r swigen?’\n‘Sylweddoli bod ’na bwynt yn dod lle mae’n rhaid i bobol gydnabod bodolaeth ei gilydd a rhoi stop ar y meddylfryd llwythol. Stopio’r tywallt gwaed. Bod yn fodlon madda.’\n‘Wyt ti ’di madda, Larry?’\nSyllodd Larry’n syn fel petai newydd lyncu pry.\n‘Rho eiliad imi feddwl.’ Ymhen ennyd, atebodd. ‘Dwi ’di madda sawl peth mawr – terfysgwr yn lladd cefnder imi, er enghraifft. Petha o’r fath. Ond mae ambell beth bach yn dân ar ’y nghroen i o hyd. Gair neu ddau ddwedodd rhywun wrtha i flynyddoedd yn ôl. Neu wên slei oedd yn dangos eu hagwedd nhw tuag ata i. Ma’n anodd gen i fadda petha bach felly. Ond ma’ pobl eraill, rhai gwell na fi, yn y ddinas ’ma sy’n fodlon madda’r cwbwl ... y petha bach a’r petha mawr.’\n‘Am iddyn nhw gael blas ar rwbath gwell?’\n‘Ia. Pan mae pobol yn cael tipyn o fywyd normal wedi cyfnod o drais, mae hynny fel sawru Angel Delight. Unwaith maen nhw’n dechra cael ’i flas o, maen nhw isio mwy ohono fo.’\n‘Mae hynny’n gam ymlaen.’\n‘Ydi. Ond cofia, tra oeddan ni yn ein swigan byd gwaith yn yr wythdegau, roedd eithafwyr sawl carfan yma yn fodlon deud faint o bobol roeddan nhw wedi’u lladd. Mi wnes i gwarfod un dyn parafilwrol oedd wedi lladd pymtheg o’i elynion! Ac yn brolio’i gamp. Mi gafodd tair mil a chwe chant o bobol eu lladd yn ystod yr Helyntion. Ac mi gafodd miloedd eu hanafu. Fydd yr atgofion am hynny ddim yn diflannu’n fuan.’\n‘Sut ma’ hi arnat ti?’\nSychodd Larry ewyn gwyn y coffi oddi ar ei fwstas â’i napcyn.\n‘Mi fydda i’n meddwl weithia y gallai petha fod wedi bod yn wahanol. Ond yn ei flaen mae bywyd yn mynd, Glyn bach. Dydi’r gyflafan waetha ddim yn para am byth. Ond y gwir plaen ydi hyn: fedra i ddim anghofio’n llwyr – er mor ddymunol fydda dechra o’r dechra gyda llechan lân.’\n‘Pam ddaru’r holl beth ddigwydd?’\nSyllodd Larry drwy’r ffenest fel petai’n gwylio ffilm o’r gorffennol. ‘Ro’n i’n disgwyl y cwestiwn yna. Yr un cwestiyna sy gan bob newyddiadurwr. I ddechra roedd y cwbwl fel chwara plant. Fel cefnogi tîm pêl-droed. Wrth gwrs, roedd yr hen ragfarna yno dan yr wyneb. Yr hen gasineb. Yn dod i’r golwg weithia mewn gwawd neu jôc. Wedyn, yng nghanol y chwedega, fe drodd y cwbwl yn sur. Yn rhywbeth llawer tywyllach.’\n‘Mi gei di wahanol atebion i’r cwestiwn yna. Yn ’y marn i, dylai’r ateb gynnwys y gair “anghyfiawnder”. A’r gair “tlodi”. Diffyg chwarae teg hefyd. Coblyn o beth ydi hynny. Pobol yn teimlo’u bod nhw’n cael ’u hanwybyddu a’u gwasgu i gornel. Wedyn y saethu, yn Derry, pan oedd deg mil o bobol yn gofyn am beth mor sylfaenol â hawlia cyfartal.’\n‘Mi welais i ffilm newyddion ...’\nMae’r atgofion ym mhen Larry yn fwy graffig nag unrhyw ffilm newyddion ac mae’n torri brawddeg Glyn â slaes ei atgofion. ‘Mi saethodd y Paras a lladd pedwar ar ddeg o ddinasyddion diarfau! Anafu deuddeg. Sul y Gwaed oedd hwnnw. Wedyn roedd y dre’n ddistaw fel y bedd, am dridia cyfan. Pobol yn gwrthod siarad â’i gilydd. Yr adar yn colli’r awydd i ganu. Wedyn mi lawiodd hi ... ond allai’r glaw tryma’ ddim golchi’r gwaed o’n meddylia ni.’\n‘Ond mae ’na fwy nag un ochr i’r stori, meddan nhw. Dwi ddim yn siŵr pa fersiwn sy fwya credadwy.’\nFflachiodd llygaid Larry. ‘Dallta hyn. Dwi’n sôn am ffeithia sy wedi’u profi mewn Uchel Lys. Dwi ddim yn marchnata mewn newyddion ffug.’\n‘Gair pwy ddylwn i ’i gredu?’\n‘Mi goeliodd y Barnwr dystiolaeth y Cymro a welodd y cwbwl.’\n‘Pwy oedd o, felly?’\n‘Jack Chapman, cyn-filwr Prydeinig. Cymro. Mi welodd o’r lladd o falconi ei fflat yn Glenfada Park.’\nYn y man daeth y sgwrs gyda Larry i ben. Ysgwyd llaw a ffarwelio. Ar ôl i Glyn adael y caffi a dechrau cerdded i gyfeiriad May Street, meddyliodd am eu sgwrs. Er gwaetha’r holl gynnwrf a lladd, wnaeth Larry ddim troi ei gefn ar y ddinas. Pam hynny? Er ei ganmoliaeth i Belfast, gallasai’n hawdd fod wedi dewis byw rywle arall. Ond Belfast oedd cynefin ei deulu. Iddyn nhw, hon oedd y ddinas orau yn y byd. ‘Cyw a fegir yn uffern, yn uffern y myn fod,’ meddai’r ddihareb.\nWrth i Glyn gerdded ar hyd Great Victoria Street, penderfynodd bicio i mewn i westy’r Europa – y gwesty, o blith holl westai Ewrop, a fomiwyd fwyaf aml, meddan nhw – i holi am fap ar gyfer ymwelwyr. Cyn iddo ddechrau dringo’r grisiau at brif fynedfa’r gwesty enwog, daw dyn ifanc mewn gwisg drwsiadus tuag ato a gofyn, ‘Would you like a ticket to see the city, sir?’ Gan iddo gael budd o deithiau tywys yng Nghaeredin a Berlin, estynnodd am y Mastercard. Ond na, rhaid talu gydag arian parod. Iawn. Dilyn y dyn ifanc sy’n ei arwain am ychydig lathenni at fws bach sydd â’r swyddogaeth o gludo cwsmeriaid yr Europa at y prif fws Esgyn a Disgyn. Sylwa Glyn fod dau oedolyn arall yn eistedd yng nghefn y bws. Golwg eiddgar ar eu hwynebau dwyreiniol, eu camerâu lensys-hir yn barod i’w defnyddio ar y cyfle cyntaf.\nA’r bws yn symud drwy lif y traffig, daeth Neuadd y Ddinas i’r golwg. Roedd baner Jac yr Undeb yn cyhwfan ar ben polyn o flaen yr adeilad hwnnw, a chododd y ddau ymwelydd o’r dwyrain ar eu traed yn gyflym fel pe baent am saliwtio, gan glicio’u camerâu i ddal yr olygfa.\nWedi cyrraedd y canol roedd yn rhaid anelu at y bws cyntaf oedd yn disgwyl gerllaw. Bws lliw du oedd hwn. Camodd Glyn tuag ato a dangos ei docyn i’r gyrrwr. Edrych yn dosturiol arno wnaeth hwnnw.\n‘Wrong ticket mate.’\n‘Look over there. There’s your man. That them o’er there are Protestants, see. We’re the opposition ’ere.’\nMae’n gwawrio’n sydyn ar Glyn mai tocyn ar gyfer un o fysiau’r Protestaniaid sydd ganddo. Mae gan y Catholigion fflyd o fysys sgleiniog, ac mae’r rheini’n llifo heibio bob dau neu dri munud. Ond does dim golwg o fws fydd yn derbyn ei docyn ef.\nFel petai’n synhwyro o bell anesmwythyd Glyn, daeth un o’r gwerthwyr tocynnau a welodd o flaen gwesty’r Europa tuag ato.\n‘No worries, son. Your bus is on its way.’\nAr y gair cyrhaeddodd y bws deulawr cywir a stopio o’i flaen. Wedi dringo’r grisiau eisteddodd Glyn yn y sedd flaen i allu gweld yr olygfa’n well. Daeth eraill i mewn ac eistedd y tu ôl iddo. Wrth i’r bws ddechrau symud, sylweddolodd Glyn fod dynes wedi dewis y sedd wrth ei ymyl. Gwisgai gôt laes oedd yn glynu wrth siâp ei chorff. Doedd dim modd iddo weld ei hwyneb gan fod ei gwallt yn gorchuddio’i hanner. Yna, wrth iddi droi ei phen a’i led-gydnabod gyda hanner gwên, fe welodd Glyn y graith oedd yn ymestyn rhwng gwaelod ei chlust dde a’i gên. Hi oedd yr un a welodd yn gynharach wrth ddod allan o’r siop lyfrau ar Botanic Avenue. Beth ddaeth â hi yma? Pam oedd hi wedi dewis eistedd wrth ei ymyl?\nUnwaith roedd y bws wedi symud allan i ganol llif y traffig, clywid llais y wraig oedd yn gyrru yn hysbysu’r teithwyr mai taith awr oedd hon. Drwy wisgo’r clustffonau roedd modd iddyn nhw glywed ei disgrifiad hi o bopeth o bwys a welid ar y daith. Yn syth bìn daeth llif o wybodaeth i’w clustiau am adeiladau a phobl, a ffeithiau o bob math am y plethwaith unigryw sy’n nodweddu Belfast.\nDyna’r crenau mawr Harland and Wolff, neu Samson and Goliath ar lafar gwlad. A dyna’r Titanic Quarter sgleiniog sy’n rhoi cyfle i ail-fyw trychineb suddo’r RMS Titanic yng ngogledd Cefnfor Iwerydd ar 15 Ebrill 1912. Cafodd 1,500 o bobl eu lladd yn y trychineb, ac yma y cafodd y llong foethus ac ansuddadwy ei hadeiladu. Ar ôl i’w hysgerbwd trist gael ei ddarganfod ar waelod y môr yn 1985, cynyddodd y diddordeb yn ei hanes.\nParablai’r tywysydd yn ddi-baid wrth iddi yrru’r bws i gyfeiriad Stormont, yna heibio i rai o’r murluniau milwrol ac ambell ddarn o’r Wal Heddwch cyn symud yn araf drwy draffig Shankhill a Falls Road. Wrth i’r bws sefyll a disgwyl i oleuadau traffig newid o goch i wyrdd, sylwa Glyn ar stryd fechan, cul-de-sac o bosib, sy’n ymuno â’r briffordd. Yno fe wêl ddau gar plismyn, eu sgwariau melyn a glas yn amlwg, a pheiriant gwyn ar olwynion bach yn synhwyro’i lwybr fel Droid o Star Wars o gwmpas y ceir. O syllu ar y fraich wen a’r llygaid electronig, mae’n amlwg mai dyfais dadffiwsio bom ydi’r robot hwn. Mae symudiadau gochelgar y ddau blismon, sy’n cuddio tu ôl i brifet gardd gyfagos, yn ategu natur eu gorchwyl.\n‘And now, the Queen’s Quarter.’\nMynd rhagddi i barablu am hanes rhan nesaf y daith a wna’r fenyw, gan ddewis peidio â thynnu sylw’r ymwelwyr ar y bws at yr argyfwng diogelwch sy’n digwydd gerllaw.\nWrth iddyn nhw agosáu at y Brifysgol a’r Gerddi Botanegol, dechreuodd rannu un o’i jôcs am yr Helbulon. Ar y pwynt hwn yn y daith, fel petai i anwybyddu’r jôc greulon, mae’r ddynes â’r graith ar ei hwyneb yn troi at Glyn ac yn ei gyfarch yn Gymraeg, ‘Dy’n ni bron yn ôl yn y man cychwyn. Wyt ti wedi mwynhau’r daith?’\nRoedd syndod Glyn yn amlwg yn ei lygaid. ‘Sut gwyddost ti ’mod i’n siarad Cymraeg?’\n‘Mi glywais i ti’n siarad Cymraeg yn nrws caffi Ross.’\nSyllodd Glyn ar ei gwallt hir, ei chot ffasiynol a’i hystum soffistigedig. Pwy oedd hon oedd mor barod i ddefnyddio’r ‘ti’? Gallai yntau fod yr un mor hy.\n‘Wyt ti’n byw yma?’\n‘Ydw. Be amdanat ti?’\n‘Ymwelydd, wedi dod yma i gynhadledd.’\n‘Ia. Paid â deud mai newyddiadura wyt titha.’\nGwenodd y ddynes a sylwodd Glyn fod ei hwyneb yn brydferth er gwaetha’r graith.\n‘Rydan ni’n ôl yn y canol. Beth am goffi?’\nCerddodd y ddau allan o’r bws ac i ganol y llif o bobl ar y Stryd Fawr. Yn y man, wrth iddyn nhw eistedd gyferbyn â’i gilydd yn y National Grande Café, gofynnodd Glyn beth oedd ei henw.\n‘Lydia. A’th enw di?’\n‘Glyn. Ers pryd wyt ti’n byw yma, Lydia?’\n‘Mi ddaeth ’y nheulu yma i fyw yn y 1980au. Roedd ’y nhad yn gweithio efo’r Gwasanaeth Sifil. Colli ei waith yng Nghymru. Cael gwaith yma. Ei gamgymeriad mawr, meddai, oedd disgwyl gormod oddi wrth Gymru.’\n‘Be ydi dy waith di?’\n‘Rhyw lun o ddarlithydd, ym Mhrifysgol Queens. Cyn iti ofyn, yn yr Ysgol Seicoleg.’\n‘Wyt ti’n mwynhau’r gwaith?’\n‘Ydw. Mae darlithio’n ail natur i mi erbyn hyn. A dwi’n mwynhau goruchwylio gwaith ymchwil.’\n‘Sut fath o ymchwil ...’ Cyn i Glyn orffen ei frawddeg, roedd Lydia, yn annisgwyl iddo, wedi sefyll ar ei thraed. ‘Esgusoda fi.’\nAm eiliad tybiai Glyn ei bod am gerdded allan o’r caffi. Ond na, mynd i’r stafell ymolchi wnaeth hi. Pan ddaeth yn ôl at y bwrdd, ymddiheurodd am ei diflaniad sydyn. ‘Hen wendid,’ eglurodd. ‘Mi ddigwyddodd ar ôl y ffrwydrad.’\n‘Yr un a laddodd ’y nhad.’\nDistawrwydd. Syllodd Glyn ar ei gwpan wag. ‘Mae’n ddrwg gen i ...’\n‘Does dim disgwyl i ti wybod.’ Gwyrodd ymlaen ac edrych i fyw llygad Glyn. ‘Coelia fi, ma’ ’na lawer ohonon ni yn y ddinas ’ma.’\n‘Dwi’m yn dallt.’\n‘Pobol fel fi sydd â hyn wedi digwydd iddyn nhw.’\nCododd Lydia fynegfys ei llaw dde a’i osod ar waelod y graith. Ceisiodd Glyn osgoi rhythu.\n‘Craith amlwg ydi hon. Wedi bod ar fy wyneb i ers ffrwydrad La Mon.’\nCofiodd Glyn iddo gael pryd o fwyd yn La Mon – gwesty a bwyty poblogaidd – pan ymwelodd â Belfast ddwy flynedd yn ôl. Cofiai Lydia’r lle fel yr oedd yn yr hen ddyddiau cyn y bomio a chyn i’r lle gael ei foderneiddio’n llwyr.\n‘Ro’n i’n ifanc ar y pryd, yn mwynhau noson wobrwyo. Roedd ’na bedwar cant a hanner o bobol yn y gwesty pan ffrwydrodd y bom. Pelen fawr o dân. Mi gafodd deuddeg o bobol eu lladd, tri deg eu hanafu a’u creithio. Hon ydi’r graith amlwg ... Does dim disgwyl iti ddeall.’\n‘Wyt ti’n deall?’\n‘Nac ydw. Pan mae pobol yn troi at ladd, pwy fedrith ddeall peth felly?’\nTrodd Lydia ei llaw nes bod ei chledr agored fel petai’n gwahodd ateb i’w chwestiwn.\n‘Ydi dy waith di’n help iti ddeall?’\n‘Dim ond i raddau. Dyna pam yr es i i’r maes.’\n‘I chwilio am atebion?’\n‘A chael ambell un.’\nUnwaith eto daeth distawrwydd yn ymwelydd slei i’w sgwrs. Sylwodd Glyn ar y bobl o’i gwmpas. Pobl debyg i werin trefi bach Cymru, yn llawn sgwrs a mân ddiddordebau eu byw bob dydd yn y dref neu’r ardaloedd gwledig. Fel petai hi’n darllen ei feddyliau, meddai Lydia, ‘Digon cyffredin yr olwg, yn tydyn? Ond mae’n anodd i neb ddychmygu be sydd yn eu meddylia nhw.’\n‘Rwyt ti’n sôn am yr Helbulon.’\n‘Taw piau hi. Rhwng y llinella y cei di’r gwir.’\n‘Mae’r lladd gwaetha drosodd.’\n‘Ond ’dan ni’n dal i fyw efo’r canlyniada.’\nCyn iddi ei ateb, gallai Glyn weld un crych ar groen ei thalcen yn crynu.\n‘Ofn. Wyddost ti be ydi hwnnw?’\n‘Pawb wedi profi ofn rywbryd.’\n‘Dwi’n sôn am ofn go iawn. Sy’n rhan ohonot ti. Yn gwrthod cilio.’\n‘Mi ddaru ti golli tad ...’\n‘Tridia cyn y Pasg oedd hi. Ro’n i’n saith oed ac yn edrych mlaen at weld modryb o Gymru oedd bob tro’n dod draw i roi wy Pasg i mi. ’Nhad yn sefyll wrth y ffenest. Yn disgwyl i’w chwaer gyrraedd. Ac yn sydyn mi glywson ni glec ac mi welais i dwll yn y ffenest. Mi syrthiodd Dad i’r llawr. Gorwedd ar y carped. Mi blygais i lawr ... gwaed yn pwmpio o’i ben o.’\n‘Be ddigwyddodd wedyn?’\n‘Aros efo fo wrth iddo fo drio anadlu. Sŵn ... sŵn garglo’n dod o’i wddw. Fasa diod o ddŵr yn help? Ddaru o ddim ateb.’\n‘Wedyn mi glywis i lot o sŵn y tu allan. Sŵn ceir ... drysa ceir ... sŵn traed yn rhedeg. Daeth dynas mewn gwisg plismon i mewn a rhoi ei llaw ar f’ysgwydd i. Ac mi ddwedais i wrthi fod Dad yn llonydd. Yn gwrthod siarad. Plygodd Lydia ei phen a gosod ei dwylo dros ei llygaid. Yna edrychodd ar Glyn a sibrwd, ‘Methu anghofio.’\nRhoddodd Glyn ei law dros law dde Lydia fel petai i’w chysuro. Tynnodd hithau ei llaw ymaith. ‘Dwi ddim isio cydymdeimlad. Trio deall ydw i.’\n‘Oes modd deall peth mor ffiaidd?’\n‘Ers blynyddoedd, dwi’n trio deall.’\n‘Be ydi’r ateb?’\n‘Cyn cael ateb, rhaid deall be ydi gwir gyflwr y bobol.’\n‘Fedri di esbonio’n llawnach?’\n‘Sbia o dy gwmpas. Be weli di?’\n‘Pobol yn sgwrsio.’\n‘Ia. Yn trio byw’n normal. Pan gei di gyfle, sbia i mewn i’w llygaid nhw. Fel y gwnes i sawl tro.’\n‘Be welaist ti, Lydia?’\n‘Dychryn. Pryder. Caledwch. Fel y dwedodd Yeats, “Too much sacrifice makes a stone of the heart”.’\n‘Wyt ti’n sôn am bryderon sy’n arwain at salwch meddwl?’\n‘Ydw. Anhwylder pryder ôl-drawmatig. PTSD – Post-Traumatic Stress Disorder. Cymdeithas mewn PTSD ydi hon. Pobol yn cofio. Yn methu anghofio. Ac weithia’n gweld y llofruddion yn eu mysg. Ddoe ddiwetha ym Marchnad San Siôr mi welais i ddyn mewn côt ddu. Golwg brysur arno fo. Golwg dyn ar frys. Wrth iddo fo gerdded allan drwy’r drws i May Street, mi glywais i fachgen oedd yn gwerthu dillad yn sibrwd wrth gyd-weithiwr, “Do you know who he is? He’s one of ’em that left the bom on the meat hook in La Mon.” Ac yn yr eiliad honno mi wyddwn i ... ym mêr f’esgyrn mi wyddwn ...’\n‘Be sy’n medru helpu pobol wedi’r trawma i gyd?’ gofynnodd Glyn wedi rhai munudau o ddistawrwydd.\n‘Yn ôl rhai, mae eu ffydd yn cynnig ateb. Yn ôl rhai eraill, dim ond gwleidyddiaeth sy’n gallu rhoi ateb teg. Dwi’n credu bod gan seiciatreg rôl fawr i’w chwarae. Ac amser ydi’r meddyg gorau, medd eraill. Fe gymer genedlaethau, meddan nhw. Ond y gwir ydi bod angen cyfuniad o’r cwbwl i roi ateb llawn. Fedrwn ni ddim dal ati i fyw mewn swigen. Mae’n rhaid inni fyw gyda’n gilydd. Yn bobol sy’n parchu’n gilydd.’\n‘O leia mae ’na heddwch yma ar hyn o bryd.’\n‘A diolch i bawb a weithiodd i wneud heddwch yn bosib. Ond cofia fod Brexit ar y gorwel. Mi allai hwnnw danseilio’r cwbwl.’\nCofiodd Glyn yn sydyn am yr wythdegau yng Nghymru. Pan oedd yr Helyntion yn eu hanterth yng Ngogledd Iwerddon, faint o sylw a roddodd o a’i gydnabod i’r holl dywallt gwaed? Doedd dim rhaid iddyn nhw boeni gan mai pethau eraill oedd yn hawlio eu sylw nhw. Doedd gwewyr cymdogion dros y dŵr ddim yn achosi eiliad o golli cwsg iddyn nhw, er bod y bobl hynny – oedd yn byw mor agos at Gymru – yn perthyn i’r un drefn wleidyddol, i’r un wladwriaeth. Ai swigen oedd Cymru hefyd?\nGwyddai’r ddau ei bod yn bryd i’w sgwrs ddod i ben. Os oedden nhw wedi dechrau siarad ar wastad dyfnach na’r cyffredin, profiad byrhoedlog oedd hwnnw. Roedd y ddau’n perthyn i ddwy gymuned fu’n gymdogion i’w gilydd ers cenedlaethau, ers dyddiau’r Mabinogi. Ond o ran deall ei gilydd yn llawn, roedd ganddyn nhw bont eto i’w chroesi. Ond go brin, meddyliodd Glyn, y byddai’r Uwchgynhadledd yfory yn gallu rhoi cystal goleuni iddo â’i sgyrsiau gonest gyda Larry a Lydia.\nCerddodd y ddau allan drwy ddrws y caffi. Gwibiai ceir drudfawr ar hyd y Stryd Fawr.\n‘Diolch i ti am y sgwrs,’ meddai Glyn.\n‘A diolch i ti.’\n‘Gawn ni weld ein gilydd eto?’\nGwibiodd llygaid Lydia fel petai’n ofni ateb. Caeodd fotymau uchaf ei chot. Am eiliad tybiodd Glyn ei bod am estyn am gerdyn busnes o boced gesail ei chot a rhoi ei manylion cyswllt iddo. Ond na. Daeth cyfuniad o oleuadau traffig y cyfnos a chysgodion yr hwyr i guddio ei thalcen wrth iddi droi, heb ateb, a cherdded ymaith.\nCyhoeddir Golau trwy Gwmwl, cyfrol o straeon byrion gan John Emyr, fis Hydref 2019 (Gwasg Carreg Gwalch). Bydd y gyfrol yn cael ei lansio yn siop lyfrau Palas Print, Caernarfon ar nos Iau, Tachwedd 14 am 7 o'r gloch. Croeso i bawb.\nStraeon byrion, Gogledd Iwerddon\nCymdeithas mewn PTSD ydi hon. Pobol yn cofio. Yn methu anghofio. Ac weithia’n gweld y llofruddion yn eu mysg\nDyddiad cyhoeddi: 16·10·2019


Tsieina Miniature Circuit Breaker, Gweddilliol Presennol Dyfais, Automation a Moduron Rheoli a Chyflenwyr & Cyflenwyr a Factory - Teaton Electric Co, Ltd.\nCylchdaith Cylchdaith Miniature By Brand\nGweddilliol torwyr cylchedau presennol gan Brand\nDyfais cerrynt gweddillol\nTorri Presennol Gweddilliol gyda Gorlwytho\nAwtomeiddio a Rheoli Moduron\nTorrwr cylched achos eu mowldio\nSgwâr D MCB\nGwarchod Dros Dro\nSH200 Type Circuit Breaker Thermoplas...\nBreaker Diogelwch HB\nF360 Torri Cylchdaith Presennol Gwedd...\nCasglwr Cylchdaith Presennol Gweddill...\nDyfais Cyfredol Gweddilliol PFIM\nDyfais Cyfredol Gweddilliol Lexic\nDS941 Torri Presennol Gweddilliol gyd...\nTorrwr presennol DPN N Vigi gweddilli...\nCylchdaith Cylchdro DB90 sy'n dod i mewn\nCylchdaith Achos Mowldio Easypact\nCylchdaith Torri Achos Mouldredig NSX\nCylchdaith Achos Mowldiedig Isomax\nTorri Cylchdaith Achos Moulder Tmax\nSefydlwyd Teaton Electric Co, Ltd yn 2014, yn fenter uwch-dechnoleg gan gynnwys ymchwilio $ datblygu, cynhyrchu a gwerthu diogelwch cylched, awtomeiddio a rheolaethau modur. Mae Teaton wedi ei leoli yn Liushi Town, Wenzhou sydd o flaen diwygio Tsieina ac yn agor. Ar ôl dros 5 mlynedd o ddatblygiad, mae Teaton wedi dod yn gwmni grŵp gyda chorff a dwy adain mai Wenzhou yw'r pencadlys rheoli, Shanghai yw'r ganolfan ymchwil a datblygu ac mae Anhui yn sylfaen gynhyrchu. Mae gan bencadlys Teaton 1200 o staff, ardal planhigion 68,000 m2. Rydym wedi cael tir diwydiannol 30 munud yn Xiangyang Industrial Zone yn 2015 i fod yn faes planhigyn newydd sydd wedi bod mewn adeiladu prysur.\nMae Teaton Electric yn wneuthurwr blaenllaw yn y diwydiant trydanol, gyda chynhyrchu, ymchwil wyddonol, cludiant, mewnforio ac allforio masnach, buddsoddiad. Rydym yn grŵp mawr heb gyfyngedig rhanbarthol, traws-ddiwydiannol yn Tsieina. Mae gan Teaton Electric berchen ar 12 gwmni dal cyfranddaliadau yn Shanghai, Hunan, Zhejiang, Emiradau Arabaidd Unedig a thros 300 o gwmnïau cydweithredol.\nMae Teaton Electric yn arbenigo mewn gweithgynhyrchu ac allforio diogelu cylchedau fel torriwyr cylched bychan, dyfeisiau presennol gweddilliol, torwyr presennol gweddill gyda diogelu gorlwytho, torri cylched achos mowldio, awtomeiddio a rheoli modur fel cysylltwyr magnetig, cyfnewidyddion gorlwytho ac ati â foltedd isel.\nDefnyddir torwyr cylchdaith i ddiogelu cylchedau o gylched byr a gorlwytho mewn adeiladau preswyl a masnachol, caiff awtomeiddio a rheoli modur eu defnyddio i dorri cylchedau o bell mewn cypyrddau.\nSH200 Teithiau Cerdded Cylchdaith Miniature2018-05-10\nSh200 Math Cylchdaith Breaker Thermoplastig Math2018-05-09\nMathau o Gylchdaith Cylched Cyfredol Gweddilliol2018-05-02\nCyflwyniad Cylchdaith Cyfredol Gweddilliol2018-04-30\nEu mowldio swyddogaethau ategolion achos torr...2018-04-28\nNodweddion Tripio Cylchdaith Bychan2018-04-26\nBeth sydd ar gael: 0086 183 553 68712\nYchwanegu: Bloc B, Metropolis Newydd, Jinghu Century Town, Jinghu District, Wuhu City, Anhui Talaith, Tsieina\nCod Zip: 241000\nCyfeiriad: Ystafell 1212, B Block, Xinduhui, Jinghu Century Town, Jinghu District, Wuhu City, Anhui Talaith, Tsieina\nE-bost: sales@teatonelec.com Dros y ffôn: +86-553-8212366\nHawlfraint © Teaton Electric Co, Ltd Cedwir pob hawl.


Ward County, Texas - Wicipedia\nWinkler County, Ector County, Crane County, Pecos County, Reeves County, Loving County\nSir yn nhalaith Texas, Unol Daleithiau America yw Ward County. Cafodd ei henwi ar ôl Thomas W. Ward. Sefydlwyd Ward County, Texas ym 1887 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Monahans, Texas.\nMae ganddi arwynebedd o 2,165 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.03% . Yn ôl cyfrifiad y wlad, poblogaeth y sir yw: 11,244 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Winkler County, Ector County, Crane County, Pecos County, Reeves County, Loving County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Texas.\nMae gan y sir yma boblogaeth o tua 11,244 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nMonahans, Texas 6953 74.2495\nBarstow, Texas 349 1.702064\nWedi dod o "https://cy.wikipedia.org/w/index.php?title=Ward_County,_Texas&oldid=11012351"\nNewidiwyd y dudalen hon ddiwethaf ar 10 Rhagfyr 2021, am 16:37.


Mae'r dudalen hon yn cynnwys ein heitemau newyddion diweddaraf, datganiadau swyddogol i'r wasg, eitemau o ddiddordeb, cynlluniau ar gyfer y dyfodol a digwyddiadau eraill a ddigwyddodd yn gysylltiedig â'r Gymdeithas. Rhestrwyd yr eitemau yn nhrefn dyddiad gyda'r diweddaraf ar y brig. Fel arfer caiff newyddion a digwyddiadau eu cyhoeddi yma cyn gynted ag y cânt eu cyhoeddi a'u symud oddi yma ar ôl tua tri mis.\nI ddarllen mwy am yr eitemau newyddion a digwyddiadau a restrwyd, cliciwch ar un sydd o ddiddordeb os gwelwch yn dda. Dylid nodi y gall yr eitemau newyddion a digwyddiadau weithiau gynnwys dolenni i wefannau allanol. Gofynnir i chi fod yn ofalus, gan nad ydym yn gyfrifol am unrhyw gynnwys allanol y gallwch edrych arno.\nDangos Cynlluniau ar gyfer Datblygiad Arfaethedig yn Nhrefaldwyn\nMae Cymdeithas Tai Canolbarth Cymru yn rhoi cyfle i'r cyhoedd weld a rhoi sylwadau ar eu cynlluniau i ddatblygu 34 o gartrefi newydd yn Nhrefaldwyn cyn iddyn cyflwyno cais cynllunio i'r awdurdod cynllunio lleol.\nGwobr Aur RSPCA I Tai Canolbarth Cymru\nMae Cymdeithas Tai Canolbarth Cymru wedi ennill gwobr aur bwysig RSPCA Cymru am ei gwaith yn "mynd yr ail filltir a thu hwnt ar gyfer lles anifeiliaid".\nCanmoliaeth I Gartrefi Newydd Effeithiol O Ran Ynni Yn Y Trallwng\nMae Cymdeithas Tai Canolbarth Cymru yn falch i dderbyn adborth cadarnhaol gan y preswylwyr a symudodd i'w cartrefi newydd safon PassivHaus effeithiol o ran ynni yn Croft Court yn Stryd Brook, Y Trallwng.\n2020 Adroddiad Blynyddol\nMae Adroddiad Blynyddol eleni yn cynnwys adrannau ar:\nCartrefi Fforddiadwy Newydd Yn Llanfyllin\nMae Cymdeithas Tai Canolbarth Cymru yn falch fod y tai fforddiadwy newydd ym Maes-y-Dderwen, Llanfyllin bellach yn barod a bod preswylwyr wedi symud i mewn i'w cartrefi newydd.\nCynnydd Da Ar Ddatblygiad Tai Fforddiadwy Newydd Cyffrous Yn Y Trallwng\nRoedd Cymdeithas Tai Canolbarth Cymru yn falch i groesawu'r preswylwyr cyntaf i'w cartrefi newydd yng Nghlos Gungrog a Bron Gungrog yn y Trallwng yn ddiweddar. Rhagwelir y bydd gweddill y cartrefi yn barod erbyn mis Rhagfyr.\nCynlluniau i'w Gweld ar gyfer Datblygiad Arfaethedig yn Llansantffraid, Powys\nMae Cymdeithas Tai Canolbarth Cymru, mewn partneriaeth â Pickstock Homes, yn rhoi cyfle i'r cyhoedd weld a rhoi sylwadau ar gynlluniau i ddatblygu 13 o dai newydd yn Llansantffraid cyn i ni gyflwyno cais cynllunio i'r awdurdod cynllunio lleol.\nNewidiadau I Fwrdd Tai Canolbarth Cymru\nPenodwyd y swyddog tai proffesiynol Michael Brown yn Gadeirydd Bwrdd Cymdeithas Tai Canolbarth Cymru i arwain y sefydliad drwy gamau terfynol yr uno sydd ar y gweill ar gyfer yn ddiweddarach eleni gyda chymdeithas tai gyfagos Tai Ceredigion.


Rhaglen werth £400k i wella palmentydd ar waith - CBS Pen-y-bont\nYn ystod y misoedd diwethaf, mae mwy na dwsin o ffyrdd gan gynnwys y B4281 trwy Gefn Cribwr, y B4181, Heol Llangrallo ger Bracla, pen yr A4061 Ffordd Mynydd y Bwlch, cylchfannau Ewenni a Park Plaza ym Mhen-y-bont ar Ogwr, a chyffordd Stormy Lane ar yr A48 i gyd wedi eu hailwynebu yn barod am y gaeaf.\nErbyn y gwanwyn, bydd Cyngor Bwrdeistref Sirol Pen-y-bont ar Ogwr hefyd wedi gwella'r llwybr cerdded ar hyd 16 o strydoedd trwy'r fwrdeistref sirol gan wneud unrhyw atgyweiriadau angenrheidiol a mynd i'r afael â phroblemau draeniad.\nMae gwelliannau wedi'u gwneud yn barod i'r palmant ar Heol Onnen yng Ngogledd Corneli, ac mae gwaith wedi dechrau yn Fairfield, Gogledd Corneli a Dol Afon, Pencoed.\nCaiff llwybrau cerdded hefyd eu gwella ar hyd adrannau o’r strydoedd canlynol: Stryd y Dywysoges (Maesteg), Blosse Street (Nantyffyllon), East Avenue (Cefn Cribwr), West Avenue (Cefn Cribwr), Rhodfa’r Gorllewin (Porthcawl), Burns Crescent (Bryntirion), Brynffrwd Close (Llangrallo), Maes Y Wern (Pencoed), Heol Dewi Sant (Bettws), Hill View (Pontycymer), Rhes Moira (Bro Ogwr) a Kenry Street (Evanstown).\nRoeddem yn ddiolchgar i dderbyn grant o £1.25m gan Lywodraeth Cymru tuag at y gost o ail-wynebu nifer o brif ffyrdd y nodwyd gan arolygon technegol fel rhai y mae angen gwaith arnynt. Gan fod ffyrdd a phalmentydd diogel yn angenrheidiol, rydym yn hapus i roi £250k arall tuag at y gwaith o ail-wynebu a hefyd rydym yn ariannu menter gwerth £400k i wella nifer o lwybrau cerdded dros y misoedd nesaf.


Mae cofrestru’n newid | Gofal Cymdeithasol Cymru\nYn ôl at ymgynghoriadau\nMae cofrestru’n newid - ymateb i'r ymgynghoriad wedi'i gyhoeddi\n08 Chwefror 2022 - 22 Mawrth 2022\nYmgynghoriad wedi cau – ymateb wedi'i gyhoeddi\nDiolch yn fawr iawn i bawb a gymerodd ran yn ein hymgynghoriad ar ‘Mae cofrestru yn newid’. Cawsom nifer fawr o ymatebion, ac rydym wedi ystyried eich adborth. Mae adroddiad sy'n crynhoi yr adborth a dderbyniwyd a'r camau nesaf nawr ar gael isod.\nMae cofrestru yn newid, 2022: Crynodeb o ymatebion i’r ymgynghoriad\nAr hyn o bryd, mae dros 34,000 o weithwyr ar ein Cofrestr Gweithwyr Gofal Cymdeithasol.\nBydd y nifer hwn yn cynyddu’n sylweddol eleni oherwydd mae’n rhaid i holl weithwyr cartrefi gofal i oedolion gofrestru gyda ni erbyn mis Hydref 2022. Bydd hyn yn golygu bod y rhan fwyaf o’r gweithlu gofal cymdeithasol yng Nghymru’n cael ei reoleiddio.\nWrth i’r gweithlu gofal cymdeithasol barhau i dyfu, rydym yn gwybod pa mor bwysig yw hi i symleiddio’n proses gofrestru er mwyn ei gwneud hi mor hawdd â phosibl i bobl weithio yn y sector gofal cymdeithasol. Felly, rydym ni’n cynnig gwneud newidiadau i’r broses gofrestru.\nRydym eisiau’ch barn am ein cynigion ar gyfer:\nffordd newydd o gofrestru gweithwyr gofal cymdeithasol a lleihauamser cofrestru\nlleihau nifer yr oriau datblygiad proffesiynol parhaus (DPP) i weithwyr gofal cymdeithasol.\nMae’r ymgynghoriad ar agor am chwe wythnos a bydd yn cau am 5pm, 22 Mawrth 2022.\nOs hoffech chi gymryd rhan yn yr ymgynghoriad, lawrlwythwch y ddogfen ymgynghori isod a llenwi ein harolwg ar-lein byr. Gallwch ateb yr holl gwestiynau neu ddim ond y cwestiynau sydd bwysicaf i chi.\nHefyd, byddwn yn cynnal gweminar am 10am ar 15 Chwefror, lle gallwch rannu’ch barn a gofyn unrhyw gwestiynau sydd gennych. Gallwch gofrestru drwy e-bostio consultations@gofalcymdeithasol.cymru.\nYn ogystal, gallwch anfon eich ymateb drwy’r e-bost at consultations@gofalcymdeithasol.cymru\nYmgynghoriad ar newidadau i gofrestru


Rheolwr contractau | Go Construct\nSut i ddod yn Rheolwr contractau\nNid oes unrhyw gymwysterau penodol, er y bydd cyflogwyr fel arfer yn chwilio am HNC/HND neu radd mewn pwnc megis rheoli prosiectau, rheoli adeiladu neu beirianneg.\nHefyd gallech chi gael eich hystyried gan ddiwydiannau eraill os oes gennych gefndir mewn rheoli prosiectau neu gontractau.\nByddai angen i chi gynnal datblygiad proffesiynol parhaus trwy seminarau a digwyddiadau hyfforddi.\nBeth mae Rheolwr contractau yn ei wneud?\nGwella'r broses gontract, ymdrin ag unrhyw broblemau sy'n codi trwy gydol contract a chytuno ar unrhyw waith ychwanegol.\nCwrdd â chleientiaid, gan ganfod eu gofynion\nDatblygu a chyflwyno cynigion ar gyfer y prosiect\nCytuno cyllidebau ac amserlenni â'r cleientiaid\nGweithredu fel y prif fan cyswllt ar gyfer cleientiaid, rheolwyr safle a phrosiectau.\nMae rheolwr contractau fel arfer yn gweithio yn y swyddfa, ag ymweliadau safle ac ymweliadau â chleientiaid.\nGall rheolwyr contractau sydd newydd hyfforddi ennill rhwng £25,000 a £35,000\nGall rheolwyr contractau hyfforddedig â phrofiad ennill rhwng £35,000 a £45,000\nGall uwch reolwyr contractau, rheolwyr contractau siartredig a meistr reolwyr contractau ennill rhwng £45,000 a £70,000\nBydd cyflogau fel arfer yn dibynnu ar leoliad, cyflogwr a lefel o gyfrifoldeb. Bydd cyflogau ac opsiynau gyrfaol yn gwella ar ôl ennill statws siartredig.\nMae Brian Murphy yn rheolwr contractau ar gyfer Lafarge Tarmac, gan weithio ar brosiectau cynnal a chadw priffyrdd awdurdodau lleol.\nDechreuais yn y diwydiant ar ôl TGAU a gweithiais fel drafftsmon yn gyntaf. Yna datblygais i fod yn uwch dechnegydd ac yn asiant safle. Ar ôl hynny, cefais rôl fel uwch asiant safle, yna rheolwr ardal a nawr rheolwr contractau. Roedd yn ddatblygiad naturiol. Rwyf wedi gweithio i is-gontractwr dylunio, Cyngor Sir Swydd Gaerloyw a nawr Lafarge Tarmac.\nBeth rydych yn ei hoffi am eich rôl?\nRwy'n hoff iawn o natur amrywiol y gwaith. Nid oes yr un dau ddiwrnod yr un fath.\nRwy'n dechrau am tua 7am. Fel arfer, byddaf yn ymweld â safle yn gyflym ar fy ffordd i'r swyddfa er mwyn trafod adnoddau a gwaith cynllunio gyda'r rheolwr adeiladu. Yna, bydd fy niwrnod yn cynnwys cyfarfodydd safle ar gyfer prosiectau sydd i ddod, helpu'r tîm masnachol, paratoi asesiadau risg a ffeiliau diogelwch, cysylltu â chleientiaid, cadarnhau diogelwch ac ansawdd gwaith is-gontractwyr, archwiliadau a sicrhau cymhwysedd.\nPa sgiliau sydd eu hangen arnoch fel rhan o'ch gwaith?\nAr wahân i gymwysterau galwedigaethol ac academaidd mae gennyf gerdyn Cymhwysedd Sgiliau Adeiladu (CSCS), cymwysterau cymorth cyntaf a rheoli, ac rwy'n aelod o'r Sefydliad Iechyd a Diogelwch Galwedigaethol (IOSH).\nMae sgiliau meddal fel cyfathrebu, cynllunio a rheoli amser yn bwysig ynghyd â sgiliau mathemategol da. Mae gan y rhan fwyaf o reolwyr contractau brofiad eang o swyddi yn y diwydiant adeiladu.\nBeth rydych yn fwyaf balch ohono am eich gwaith?\nRwy'n falch o'r cydberthnasau rwyf wedi eu meithrin yn y diwydiant. Mae hefyd yn dda cwblhau prosiect ar amser ac o fewn y gyllideb.\nGair o gyngor ar ymuno â'r diwydiant adeiladu?\nGall fod yn weddol hawdd dechrau arni mewn swyddi adeiladu dan hyfforddiant ond mae'n beth da parhau i hyfforddi a datblygu. Peidiwch ag aros yn llonydd yn rhy hir. Manteisiwch ar bob cyfle ac ewch amdani!\nY rôl hon Rheolwr prynu Mae rheolwyr prynu (neu gaffael) yn prynu cyfarpar, nwyddau a gwasanaethau ar gy...\nY rôl hon Rheolwr caffael Mae Rheolwyr Caffael yn canfod ac yn sicrhau'r gwasanaethau a'r nwyddau sydd eu ...


Rydych chi yma: Hafan > Ynglyn a Phrifysgol Glyndwr > Trefn Lywodraethol > Tîm yr Is-ganghellor > Dr Aulay Mackenzie\nDirprwy Is-ganghellor, Partneriaethau, (DU a Rhyngwladol)\nMae cefndir academaidd Dr Aulay Mackenzie mewn ecoleg esblygiadol a phoblogaeth (BSc (Anrh) Caeredin, PhD East Anglia), ac yr oedd yn aelod cyfadran o'r Ysgol Gwyddorau Biolegol ym Mhrifysgol Essex yn addysgu ac ymchwilio yn y maes hwn.\nMae hefyd wedi cael swyddi fel Dirprwy Is-Ganghellor (Partneriaethau) ym Mhrifysgol Teesside, Pennaeth Ysgol Edge Hotel a Deon Partneriaethau Academaidd ym Mhrifysgol Essex. Mae ganddo brofiad helaeth o ran datblygu a goruchwylio partneriaethau addysgol, yn y DU a thramor.\nMae Dr Mackenzie wedi ymwneud â phrosesau sicrhau ansawdd addysg uwch gydag Asiantaeth Sicrhau Ansawdd y DU, gan weithredu fel archwilydd, adolygwr a rheolwr adolygu o dan nifer o wahanol fethodolegau (gan gynnwys Pwerau Dyfarnu Graddau) ac yn cynnwys adolygiadau o brifysgolion Rhydychen, Loughborough, Leeds Metropolitan, BPP, Birkbeck (Prifysgol Llundain) a Chaerdydd yn ogystal â nifer o golegau preifat. Ar hyn o bryd ef yw Cadeirydd y Cyngor ar gyfer Dilysu Prifysgolion, corff sector addysg uwch.\nMae gan Dr Mackenzie arbenigedd mewn dysgu a gyfoethogir gan dechnoleg a chyflwyno addysg uwch drwy ddulliau ar-lein a dulliau cyfunol a threuliodd ddwy flynedd yn y sector preifat mewn rôl flaenllaw gyda menter a gefnogir gan Bertelsmann yn y maes hwn.


Sut i weithio gyda ffeiliau PDF yn Microsoft Edge Chromium | Newyddion bachu\nSut i weithio gyda ffeiliau PDF yn Microsoft Edge Chromium\nErs i Microsoft gyhoeddi ei fod yn gweithio ar fersiwn newydd o'i borwr Edge, ar gyfer Windows 10 ac yn seiliedig ar Chromium (yr un injan ar gael yn Google Chrome), roedd llawer o ddefnyddwyr yn yn barod i roi cynnig newydd arni i borwr brodorol Windows 10, cyfle y maent wedi manteisio arno’n llawn ac sydd eisoes wedi caniatáu iddynt adennill cyfran o’r farchnad.\nCyn rhyddhau fersiwn derfynol Microsoft Edge o Chromium, cyfran y farchnad Edge oedd 3%. Dau fis ar ôl ei lansio, mae eisoes ar 5%, er ei fod yn dal i fod ymhell o oruchafiaeth Chrome, gyda chyfran o'r farchnad o 67%. Yr Ymyl newydd nid yn unig mae'n gyflymach ac yn defnyddio llawer llai o adnoddau o'i gymharu â'r fersiwn flaenorol, ond hefyd, mae'n gydnaws â phob un o'r estyniadau Chrome.\nOs ydych chi'n defnyddio Chrome yn rheolaidd diolch i'r posibiliadau anfeidrol a gynigir gan ei estyniadau, gallwch chi gwneud y newid o un porwr i'r llall heb unrhyw broblem. Gan ei fod wedi'i integreiddio i Windows 10, mae'n gwneud y llawdriniaeth yn optimaidd, yn llawer gwell na'r hyn a gynigir gan Chrome, porwr sydd bob amser wedi'i gyhuddo (ac yn gywir felly) o fod yn ysbeiliwr adnoddau mewn unrhyw system weithredu (er bod macOS yn dipyn o darn).\nMae Windows 10 nid yn unig yn canolbwyntio ar gyfrifiaduron bwrdd gwaith, ond mae hefyd yn gydnaws â chyfrifiaduron sgrin gyffwrdd, fel ystod Surface Microsoft, ystod sy'n cynnig y amlochredd cael system weithredu bwrdd gwaith ar dabled, llechen sy'n dod yn gyfrifiadur yn gyflym pan fydd angen i ni ychwanegu bysellfwrdd.\nMae'r rhan fwyaf o ddefnyddwyr yn treulio oriau hir yn y porwr, porwr y mae gennym nid yn unig fynediad at ddelweddau, fideos, gwybodaeth o unrhyw fath ... ond hefyd wedi dod yn offeryn i weithio mewn llawer o gwmnïau yn gadael eu cymwysiadau eu hunain a ddefnyddiwyd yn y gorffennol.\n1 Agor a golygu ffeiliau ar ffurf PDF\n1.1 Llenwch ffurflenni PDF\n1.2 Tynnu sylw at / tanlinellu testun a'i anodi\n1.3 Darllen testun\n1.4 Cylchdroi y ddogfen\n1.5 Arbedwch yr holl addasiadau\n2 Yr hyn na allwn ei wneud gyda Microsoft Edge mewn ffeiliau PDF\n3 Sut i lawrlwytho Microsoft Edge Chromium\nAgor a golygu ffeiliau ar ffurf PDF\nFfeiliau PDF yw'r fformat a ddefnyddir fwyaf heddiw ar gyfer rhannu dogfennau, cyhoeddus neu breifat, diolch i'r gwahanol nodweddion y mae'r fformat hwn yn eu cynnig inni. Mae'n ymddangos mai Microsoft yw'r unig wneuthurwr sydd wedi sylweddoli eu bod yn ymarferol yn mynd law yn llaw ac ers fersiwn gyntaf Edge, ychwanegodd y gallu i agor a gweithio gyda dogfennau yn y fformat hwn. Mewn gwirionedd, os nad oes gennych raglen sy'n cefnogi ffeiliau ar ffurf PDF, Microsoft Edge fydd â gofal am eu hagor. Beth allwn ni ei wneud gyda ffeiliau Microsoft Edge a PDF?\nLlenwch ffurflenni PDF\nYn y farchnad gallwn ddod o hyd i nifer fawr o gymwysiadau sy'n caniatáu inni weithio ar ffurf PDF, y mae'r rhan fwyaf ohonynt yn cael eu talu, er bod ein hanghenion yn fach iawn, megis gallu llenwch ddogfen swyddogol syml gallu ei argraffu yn nes ymlaen neu ei rannu.\nGyda Microsoft Edge gallwn lenwi unrhyw fath o ddogfen gyhoeddus neu breifat a oedd wedi'i fformatio o'r blaen i ddangos y meysydd y mae'n rhaid i ni eu llenwi (mae gan bob un ohonynt), sy'n caniatáu inni lenwi dogfennau. anfonwch nhw yn telematig heb orfod eu sganio, eu hargraffu a'u hanfon trwy'r post na'u cyflwyno'n gorfforol.\nTynnu sylw at / tanlinellu testun a'i anodi\nO ran astudio neu ddarllen dogfen yn y fformat hwn yn ofalus, mae'n debyg bod gennym ddiddordeb mewn tynnu sylw beth yw'r rhannau pwysicaf ohono, naill ai'n tynnu sylw at ran o'r testun neu'n gwneud anodiadau â llaw. Mae'r Edge newydd, fel yr un flaenorol, hefyd yn caniatáu inni gyflawni'r ddwy swyddogaeth, ond er mwyn gwneud anodiadau, mae'n rhaid i ni gael pwls da iawn gyda'r llygoden neu ddefnyddio stylus yn uniongyrchol ar sgrin gyffwrdd y ddyfais os oes ganddo hi.\nTynnu sylw at destun Mae mor syml â dewis y testun yr ydym am dynnu sylw ato o'r blaen, clicio ar y dde ac o fewn y ddewislen Highlight, gan ddewis y testun yr ydym am ei ddefnyddio. Mae Edge yn cynnig pedwar lliw gwahanol inni: lliwiau melyn, glas, gwyrdd a choch, y gallwn eu defnyddio'n gyfnewidiol i gysylltu'r paragraffau â gwahanol bynciau yn y ddogfen.\nNodwedd ddiddorol arall y mae Edge yn ei gynnig inni yw'r posibilrwydd darllen testun yn uchel trwy'r cynorthwyydd sydd gennym ar ein cyfrifiadur, sy'n caniatáu inni wneud pethau eraill wrth wrando ar y ddogfen yn lle ei darllen. Er mwyn manteisio ar y swyddogaeth hon, mae'n rhaid i ni ddewis y testun, pwyso botwm dde'r llygoden a dewis Llais.\nCylchdroi y ddogfen\nSiawns na fyddwch wedi derbyn dogfen ar ffurf PDF ar fwy nag un achlysur ddim yn gogwyddo'n dda, sy'n ein gorfodi i gylchdroi'r ddogfen gyda chais trydydd parti i allu ei darllen yn iawn os nad ydym am gylchdroi'r monitor neu'r pen. Diolch i Edge, mae'r swyddogaeth hon hefyd ar gael, swyddogaeth sy'n caniatáu inni droi clocwedd neu wrthglocwedd.\nArbedwch yr holl addasiadau\nAr ôl i ni wneud yr holl newidiadau y mae Edge yn eu cynnig inni mewn dogfennau ar ffurf PDF, gallwn arbed newidiadau iddo, naill ai yn yr un ddogfen mewn copi ohoni. Bydd y newidiadau yn cael eu storio yn y ffeil a byddant ar gael i bawb sy'n agor y ddogfen, waeth beth yw'r cais a ddefnyddiant.\nYr hyn na allwn ei wneud gyda Microsoft Edge mewn ffeiliau PDF\nAm y tro, gadewch i ni obeithio y bydd fersiynau'r dyfodol yn cael eu gweithredu, mae'n bosibilrwydd llofnodi dogfennau ychwanegu llofnod yr ydym wedi'i storio o'r blaen ar ein cyfrifiadur, swyddogaeth sy'n fwyfwy cyffredin, yn enwedig yn yr amgylchedd busnes wrth arwyddo contractau cyflogaeth neu unrhyw fath o ddogfen.\nSut i lawrlwytho Microsoft Edge Chromium\nOs nad ydych eto wedi rhoi cyfle i'r fersiwn Chromium newydd o Edge, rydych chi eisoes yn cymryd amser. Os ydych chi wedi diweddaru Windows 10 i'r fersiwn ddiweddaraf, mae'n fwyaf tebygol eich bod eisoes wedi'i osod ar eich cyfrifiadur a'ch bod wedi sylwi ar welliant sylweddol yn ei weithrediad. Os nad yw hyn yn wir, gallwch fynd yn uniongyrchol i'r Gwefan Microsoft a dadlwythwch y fersiwn newydd hon yn seiliedig ar Chromium, fersiwn ar gael ar gyfer Windows a macOS.\nMae Microsoft Edge Chromium nid yn unig yn gydnaws â Windows 10 a macOS, ond hefyd, hefyd yn gweithio ar Windows 7, Windows 8 a Windows 8.1. Mae fersiwn ar gyfer iOS ac Android hefyd ar gael a diolch i gydamseru nodau tudalen a hanes, gallwn gael mynediad at yr un data ag yr ydym wedi'i storio ar y cyfrifiadur.\nLlwybr llawn i'r erthygl: Newyddion bachu » cyffredinol » Tiwtorialau » Sut i weithio gyda ffeiliau PDF yn Microsoft Edge Chromium\nSut i ddefnyddio cefndir rhithwir mewn galwadau fideo Zoom


cludwr | Радоје Домановић\nTag Archive | cludwr\nYmresymiad ychen Serbiaidd cyffredin\nMae llawer o ryfeddodau yn digwydd yn y byd yma, ac y mae ein gwlad, fel y dywedir nifer o bobl, yn gorlifo hefo rhyfeddodau i’r fath raddau fel nad ydydnt yn rhyfeddodau, bellach. Mae yma bobl mewn swyddi uchel sydd ddim yn meddwl o gwbl, a fel iawndal, neu efallai am resymau eraill, cychwynodd ychen gwerinwr cyffredin, nad oedd yn wahanol o gwbl i unrhyw ychen Serbiaidd arall, feddwl. Duw a wyr be ddigwyddodd i wneud i’r anifail dyfeisgar feiddio cychwyn y fath ymgais mentrus, yn enwedig gan ei bod wedi’i brofi yn Serbia bod yr alwedigaeth anffodus yma yn dod a dim ond anghymwynas. Gadewch i ni ddweud nad oedd yr hen greadur yma, yn ei ddiniweidrwydd, yn ymwybodol nad oedd yr ymgais hyn yn broffidiol yn ei famwlad, felly ni fyddem yn ei briodoli hefo unrhyw ddewrder dinesig arbenning. Ond mae dal i fod yn ddirgelwch paham bu ychen yn meddwl drosto’i hun, er nad yw yn gallu bod yn bleidleisiwr, neu yn gynghorydd, neu yn henadur pentrefol, ac ni chaiff ei ethol fel dirprwy mewn unrhyw gynulliad buchol, neu hyd yn oed (os ydyw wedi cyrraedd oed penodol) yn seneddwr. Ac os oedd y peth druan wedi breuddwydio o gwbl am fod yn weinidog gwladol mewn unrhyw wlad buchol, mi ddyliai fod wedi gwybod y buasai’n well ganddo i feddwl cyn lleied a phosib, fel aelodau seneddol ardderchog mewn gwledydd hapusach, ond nid yw ein gwlad mor lwcus yn hyn o beth chwaith. Yn y pen draw, pam y ddyliem ni boeni am pam bo ychen yn Serbia wedi ymgeisio mewn rhywbeth a gafodd ei anghofio gan drigolion y wlad? Hefyd, efallai bod hyn wedi digwydd oherwydd rhyw reddf naturiol ganddo.\nFelly, pa fath o ychen yw hyn? Ychen arferol sydd, fel mae sŵoleg wedi ein dysgu, hefo pen, corff, ac aelodau, fel pob ychen arall; mae’n tynnu trol, bwyta gwair, llyfu halen, cnoi cil ac yn brefu. Ei enw yw Sivonja, yr ychen lwyd.\nDyma sut y cychwynodd feddwl. Un diwrnod gafodd ei ieuo gan ei feistr hefo’i ffrind, Galonja, a llwytho’r trol efo ffensys wedi’u dwyn, a lawr a nhw i’r dref i’w gwerthu. Bron yn syth bin ar ôl cyrraedd y dref, fe werthodd y ffensys a bu’n dadieuo Sivonja a’i ffrind, clymu’r cadwyn i’r iau ac yn taflu ysgub o chwyn gwniadur o’u blaenau cyn mynd i dafarn fechan i adfywio hefo ychydig o ddiod. Roedd gwŷl yn mynd ymlaen yn y dref, felly roedd dynion, merched a phlant yn mynd heibio ar bob ochr. Ni edrychodd Galonja, a oedd yn arfer cael ei ystyried gan y gwartheg erail fel twp, ar unrhywbeth. Yn hytrach, fe gychwynodd lowcio ei ginio o ddifri, bwyta llond bol, brefu ychdig mewn pleser pur, ac yna gorwedd ilawr, i bendwmpian yn felys a chnoi cil. Doedd yr holl bobl yn pasio heibio yn golygu dim iddo. Roedd yn pendwmpian ac yn cnoi cil yn heddychlon (piti nad oedd yn berson, hefo’r holl rhagdueddiadau yma am yrfa aruchel). Ond ni all Sivonja gymryd dim un cegiad. Roedd ei lygaid breuddwydiol a’r wedd drist ar ei wyneb yn dangos ar yr ymddangosiad cyntaf ei fod yn feddyliwr, ac yn enaid pêr ac argraffadwy. Roedd pobl, Serbiaid, yn mynd heibio iddo, llawn balchder am eu gorffennol, eu henw, eu cenedl. Roedd y balchder yma yn ymddangos yn eu hymarweddiad llym a’u camau. Gwyliodd Sivonja hyn i gyd, yn sydyn, roedd ei enaid wedi llenwi gan dristwch a phoen am yr anghyfiawnder aruthrol, ac ni all gwffio yn erbyn y fath emosiwn cryf, sydyn a phwerus; fe frefodd yn llwm, yn boenus, dagrau yn cronni yn ei lygaid. Ac ymysg y poen aruthrol, dechreuodd Sivonja feddwl:\n– Beth sy’n creu’r fath balchder yn fy meistr a’i gydwladwyr, y Serbiaid? Pam y maent yn dal eu pennau mor uchel ac yn edrych ar fy mhobl hefo balchder ffroenuchel a dirmyg? Maent yn falch o’u mamwlad, falch fod tynged drugarog wedi gadael iddynt gael eu geni yma yn Serbia. Bu fy mam fy hun yn rhoi genedigaeth i mi yma yn Serbia hefyd, ond nid yn unig i mi y mae’n wlad brodorol, ond i fy nhâd hefyd, ac fe wnaeth fy nghyndeidiau ddod i’r tiroedd yma o’r hen famwlad Slafaidd, fel eu cyndeidiau nhw. Ac eto, does yr un ychen wedi teimlo balchder drosto, fe deimlwn ni’n falch o’n gallu i dynnu llwyth trymach i fyny’r allt; hyd heddiw, does yr un ychen wedi dweud wrth ychen Almaeneg: “Beth wyt ti eisiau gennyf, ychen Serbiaidd ydw i, Serbia yw fy mamwlad parchus, mae fy holl gyndeidiau wedi eu lloia yma, ac yma, yn y wlad hon mae beddau fy hynafiaid”. Duw â wyr, ni fyddem fyth yn ymfalchio yn hynny, nid yw byth wedi croesi ein meddyliau, ac maent hwy hyd yn oed yn ymfalchio mewn hynny. Pobl od!\nWedi’i golli yn y meddyliau yma, fe ysgwydodd yr ychen ei ben yn drist, y gloch am ei wddw yn canu a’i iau yn clecian. Agorodd Galonja ei lygaid, edrychodd ar ei ffrind a brefodd:\n– Dyna ti eto hefo dy giamocs! Bwyta, twpsyn, tyfa dipyn o frasder, edrycha ar dy asennau yn sticio allan i gyd; pe buasai’n beth da i feddwl, ni fuasai pobl wedi ei adael i ni’r ych? Ni fuasem byth wedi bod mor lwcus!\nEdrychodd Sivonja ar ei gymfrawd â thrueni, trodd ei ben oddi wrtho, a dychwelyd yn ôl i fyd ei feddyliau.\n– Maent yn ymfalchio yn eu gorffennol gogoneddus. Mae ganddynt eu Cae Kosovo, Brwydr Kosovo. Beth felly? Mae fy nghyndeidiau wedi tynnu certiau hefo bwyd ac arfau, hyn yn oed bryd hynny. Heblaw amdanom ni, mi fuasai pobl wedi gorfod gwneud hynny eu hunain. Yna, mae’r gwrthryfel yn erbyn y Twrciaid. Ymgais crand a bonheddig, ond pwy oedd yna ar y pryd? Ai y twpsod ffroenuchel, yn trosythi llawn balchder o fy mlaen fel pe buasant yn haeddu’r teilyngdod, a ddechreuodd y gwrthfryfel? Gwele, cymera fy meistr fel esiampl. Mae o mor falch ac yn brolio am y gwrthryfel, yn enwedig gan bu farw ei hen daid yn y rhyfel am ryddhad fel arwr go iawn. Ai hyn yw teilyngdod fy meistr? Roedd gan ei hen daid yr hawl i ymfalchio, ond nid yfo, bu farw ei hen daid er mwyn i fy meistr, a’i ddisgynyddion allu bod yn rhydd. Felly, y mae ef yn rhydd, ond sut y mae’n defnyddio ei ryddid? Mae’n dwyn ffensys pobl eraill, yn eistedd ar ei drol, ac mae’n rhaid i mi dynnu fo a’i ffensys tra’i bod yn cysgu wrth yr awenau. Nawr y mae wedi gwerthu ei ffensys, mae’n yfed gwirodydd, yn gwneud dim ac yn ymfalchio yn ei orffennol gogoneddus. A faint o fy hynafiaid gafodd eu lladd yn y gwrthryfel i fwydo’r brwydrwyr? Onid oedd fy hynafiaid ar y pryd yn tynnu’r arfau, canonau, bwyd a bwledi? Ond dydym ni ddim yn ymfalchio yn eu haeddiannau achos dydym ni ddim wedi newid; rydym dal i wneud ein dyletswydd heddiw, yn union fel y gwnaeth ein cyndeidiau, yn amyneddgar ac yn gydwybodol.\nMaent yn falch am ddioddefaint eu cyndeidiau ac o bum can mlynedd o gaethwasiaeth. Mae fy nhras wedi dioddef trwy gydol ein bodolaeth, ac rydym dal i ddioddef, a mewn caethiwed, ac eto, nid ydym yn sgrechian amadano dros bob man. Maent yn dweud y gwnaeth y Twrciaid eu arteithio, lladd a’u trywanu;wel cafodd fy ngyndeidiau eu lladd gan Serbiaid a Thwrciaid yr un fath, a’u rhostio, a’u arteithio mewn bob math o ffyrdd.\nMaent yn ymfalchio yn eu crefydd ac eto yn credu mewn dim byd. Beth sy’n bod arna i a’m teulu i wneud i Gristnogion methu ein derbyn? Mae eu crefydd yn dweud wrthynt “Peidiwch a dwyn” a dyna lle mae fy meistr yn dwyn ac yn yfed efo’r pres a gafodd am ddwyn. Mae eu crefydd yn eu hybu i garu eu cymdogion, ac eto dim ond niweidio ei gilydd y maent yn ei wneud. Iddynt hwy, y dyn gorau, esiampl o rinwedd, yw’r un sydd yn gwneud dim niwed, ac wrth gwrs, nid oes neb yn ystyried gofyn i unrhyw un wneud rhywbeth da hefyd, heblaw am beidio gwneud niwed. Dyna pa mor isel y maent wedi disgyn fel bod eu hesiamplau o rinweddau da yn ddim mwy na gwrthrych dibwrpas sy’n peri dim niwed.\nOchneidiodd yr ychen yn ddwfn, cododd ei ochenaid y llwch o’r ffordd.\nFelly, parhaodd yr ychen efo’i meddyliau trist, megis, onid ydw i a fy nheulu yn well yn hyn i gyd na bob un ohonyn nhw? Dwi byth wedi llofruddio neb, dwi byth wedi difenwi neb, heb ddwyn dim byd, heb beri i ddyn dieuog golli ei swydd o wasanaeth cyhoeddus, heb wneud colled i drysorfa y stâd, heb ddatgan methdaliad ffug, dwi erioed wedi cadwyno nag arestio pobl dieuog, dwi byth wedi athrodi fy ffrindiau, dwi heb fyth mynd yn erbyn fy egwyddorion fel ychen, dwi heb wneud tystoliaethau ffug, bues i erioed yn weinidog gwladol a heb wneud niwed i’r wlad; ac nid yn unig heb wneud niwed, dwi hyd yn oed yn gwneud lles i’r rhai sydd yn fy niweidio. Cefais fy ngeni gan fy mam ac yn syth bin, cipwyd llefrith fy mam gennyf gan ddynion drwg. O leiaf mae Duw wedi creu gwair i ni yr ychen, ac nid iddynion, ond maent yn ein amddifadu o hynny hefyd. Ag eto, heblaw yr holl guro, rydym ni dal i dynnu certiau’r dynion, aradr eu caeau a bwydo bara iddynt. Ond nid yw yr un person yn canu canmoliaeth am yr hyn yr ydym yn ei wneud dros y famwlad.\n– Neu cymerwch ymprydio, er enghraifft; wel, i ddynion mae crefydd yn eu gorchmynu i ymprydio ar bob diwrnod gwŷl, ond nid ydynt yn fodlon i ddioddef yr ychydig bach yma o ymprydio, tra fy mod innau a’m teulu yn ymprydio drwy gydol ein bywydau, ers pan y cawsant ein diddyfnu o frest ein mam.\nGostyngodd yr ychen ei ben fel pe bai yn poeni, yna fe’i gododd drachefn, gan ffroeni’n flin, roedd yn edrych fel pe bai rhywbeth pwysig yn dod yn ôl ato, yn ei dormentio; yn sydyn, fe frefodd yn llon.\n– O, nawr rwy’n deall, mae’n rhaid iddo fod fel hyn- ac fe ddaliodd ati i feddwl- dyna beth sydd; maent yn falch am eu rhyddid a’u hawliau sifil. Mae’n rhaid i mi ddechrau meddwl am y peth o ddifri.\nMi feddyliodd a meddyliodd ond ni allai ddeall.\n– Beth yw’r hawliau sydd ganddynt? Os yw’r heddlu yn eu gorchmynnu i bleidleisio, maent yn pleidleisio, felly buasem ni’n gallu brefu’n uchel “ooooo blaaaaaaiiiid! ”. Os nad ydynt yn cael eu gorfodi iwneud, ni feiddiant pleidleisio, neu hyd yn oed dablo mewn gwleidyddiaeth, yn union fel ni. Maent hefyd yn dioddef cosfa yn y carchar, hyd yn oed os ydynt yn gwbl ddieuog. O leiaf rydym ni’n brefu ac yn chwifio ein cynffonnau, nid oes ganddynt hyd yn oed y dewrder dinesig bach yna.\nY foment honno, daeth ei feistr o’r dafarn. Wedi meddwi, yn roncian, ei lygaid yn aneglur, yn mwmian rhyw eiriau annealladwy, fe gerddodd ling di long at y trol.\n– Gwelwch fel y mae’r disgynydd balch yma yn defnyddio’r rhyddid a gafodd ei ennill hefo gwaed ei gyndeidiau? Iawn, mae fy meistr yn feddw ac yn leidr, ond sut y mae pobl eraill yn defnyddio’r rhyddid yma? Er mwyn diogi ac ymfalchio yn y gorffennol a theilyngdod eu hynafiaid, lle maent wedi cyfrannu yr un faint iddo ag yr rwyf innau. A ni’r ychod, rydym wedi parhau i fod yn weithwyr mor ddiwyd a defnyddiol, yn union fel bu ein hynafiaid. Rydym ni’n ychen ond mi allem ymfalchio yn ein gwaith caled a’n rhinweddau heddiw.\nOchneidiodd yr ychen yn ddwfn a pharatoi ei wddf am yr iau.\nYn Belgrade, 1902\nCyfieithwyd gan Lee Green ar gyfer Prosiect “Radoje Domanović”, 2020


Blog Rhys Llwyd: Arholiad a thriniaeth y 'special needs'!\nArholiad a thriniaeth y 'special needs'!\nDyma ddiwrnod diddorol a dweud y lleiaf. Bore yma cefais fy ail arholiad, Damcaniaethau Gwleidyddol. Roedd yr arholiad yma gwerth 100% o'r modiwl, doedd dim traethawd o gwbl yn cyfri, 100% mewn tair awr - digon i godi braw ar unrhyw un.\nYn sicr fe gododd y ffactor 100% fraw arna innau. Ond wedi i mi eistedd i lawr ac edrych ar y cwestiynau dyna pan drodd y braw i mewn i arch-fraw os oes yna fath air. Dwi'n reit sicr mae dyma'r arholiad anoddaf i mi ei eistedd erioed (heblaw am yr un tablau yn Safon 1).\nModiwl ydoedd yn trafod syniadau yr athronwyr clasurol, Hobbes, Plato ac Awstin ymhlith eraill. Dwi wedi mwynhau'r modiwl yn fawr, dysgu am yr athronwyr yma dy chi wedi clywed eu henw ac yn gwybod fod nhw'n ddylanwad pwysig ar y gwareiddiad gorllewinol ond does dim syniad gyda chi pam na sut. Ar ôl dilyn y modiwl yma mae chydig mwy o ddealltwriaeth gennyf amdanynt.\nYsywaeth yn ôl at yr arholiad. Er mod i wedi astudio llawer ac yn gweld y gwaith yn ddiddorol y broblem gyda'r arholiad oedd bod y cwestiynau yn gofyn pethau penodol iawn, doedden nhw ddim yn rhai agored o gwbl. Er enghraifft yn lle cael cwestiynau fel “Cymharwch syniadau Burke a Hobbes” roedd rhaid i mi ateb “Cymharwch syniadau Burke a Hobbes ar yr amddiffyniad o'r drefn sydd ohoni.”. Ond fe driesi fy ngorau glas felly cawn weld. Cysur oedd clywed fod eraill wedi gweld yr arholiad yn anoddach na mi hyd yn oed.\nRoedd yr arholiad draw yn Llanbadarn, ddim yn bell iawn i gerdded nôl i Bantycelyn ond wrth i mi gerdded allan o'r adeilad dechreuodd hi fwrw a hynny'n drwm felly penderfynais ddal bws. Wrth i mi eistedd yn yr arhosfa bws, ie yn disgwyl am fws credwch neu beidio, ymddangosodd yna gar. Maldwyn Price, blaenor yng Nghapel Seion (Annibynwyr) rwyf yn mynychu ar nos Sul pan yn coleg oedd yna yn cynnig lifft i mi. Grêt! Ddim yn gorfod cerdded a ddim yn gorfod dal bws! Newydd fod mewn cyfarfod meddalwedd Cod Agored Cymraeg ydoedd gyda Ned Thomas ac eraill, datgelodd y newyddion da fod y fersiwn nesaf o Open Office Cymraeg bron a bod yn barod!\nDarparu i'r 'special needs'\nUn peth am gythruddodd i heddiw oedd y modd israddol ag an-sensatif yr ymdriniwyd ar myfyrwyr ag anghenion arbennig yn yr arholiad. Yr arfer ydy mynd ir un lle a phawb arall ac yna cael mynd drws nesaf i ystafell dawelach i wneud yr arholiad, fel person a dyslecsia sy'n cael y fraint yma gallaf dystio fod hyn yn llawer o gymorth. Serch hynny nid drws nesaf oedd yr ystafell bore ma’ ond mewn adeilad cwbwl gwahanol. Does dim byd yn bod ar hyn, ond ni roddwyd gwybod i ni o flaen llawn. Felly dyna ni'r 'special needs' fel yn gelwir ni yna yn gynnar er mwyn cael digon o amser i ddod dros y nerfusrwydd a dal eich anadl, mynd i'r lle chwech ayyb... Dau funud cyn i'r arholiad ddechrau mae'r drysau yn cael eu hagor i ni gael mynd at ein desgiau.\nGofynnais ble mae'r lle 'special needs' ac fe atebodd y porthor “ooo your in another building”. Felly dyna fi'n rhuthro, 2 funud i fynd (er mod i wedi bod yn y lle y cyfarwyddwyd i mi fynd yn aros ers 20 munud!) rhedeg i'r adeilad arall fyny i'r trydydd llawr a chyrraedd yr ystafell mewn amser. Tu ôl i mi roedd yna fyfyriwr oedd, tybiaf a phroblemau dysgu tra mwy dwys na fy rhai innau allan o wynt ac yn beichio crio.\nRoeddwn yn gandryll, ac yn crio yn fy nghalon dros y myfyriwr yma oedd yn amlwg yn gweld y drefn arholi yn anodd ta-beth heb son am orfod cael ei ruthro o un lle i'r llall ar y funud olaf. Yn ystod yr arholiad ei hun fe dorrodd allan i grio ar ddau achlysur - dyna'r driniaeth mae myfyrwyr a 'problemau' yn ei gael gan y brifysgol. “Croeso i chi gael ystafell 'special needs' ond peidiwch disgwyl i ni ddweud wrthych ble ma’ hi a pheidiwch disgwyl i ni fynd i'r drafferth o roi posteri fyny yn dangos y ffordd - dy chi'n griw rhy fach i fod o bwys”\nPostiwyd gan Rhys Llwyd am 11:25 am


Blog y Gog: July 2011\nTybed os oes rhywun fedrith helpu fi o gwbwl? Ar hyn o bryd dwi'n ymgeisio ddysgu Llydaweg yn fy amser rhydd, ac mae gen i llyfr da iawn ar gyfer ddechreuwyr, sef "Colloquial Breton: A Conmplete Course for beginners." Rwan ta, er fy mod i mond ar dechra fy nhaith o ddysgu'r iaith, rydw i eisioes yn tybio sut i bwrw mlaen unwaith fyddai wedi darfod y cwrs. Hynny yw, dwi heb wedi darganfod cyrsiau pellach yn y Llydaweg, er fy mod i wedi darganfod ambell i lyfr gramadeg a geiriadur. Felly os oes yna rhywun sydd yn gwybod os oes yna cysiau pellach yn bodoli er mwyn i fi bwrw mlaen hefo fy astudiaeth o'r iaith, byswn i'n wir yn werthawrogi cael gwybod amdanynt.\nPosted by Gog Amlieithog at 17:53 No comments:\nDwi newydd wedi darllen yr erthygl canlynol http://www.walesonline.co.uk/news/welsh-politics/welsh-politics-news/2011/07/23/party-veteran-a-safe-pair-of-hands-and-even-non-welsh-speakers-all-contenders-for-leadership-91466-29105461/ ynglyn a aelodau sydd efallai yn debygol i geisio fod yn arweinydd newydd i'r Blaid y flwyddyn nesaf, ac yn meddwl bod yr ddisgrifiadau o'r aelodau'n diddfyr, er efallai dwi'n anghytuno hefo rhai sylwadau ac felly, rydw i am rhoi fy marn personol ar yr aelodau yn yr erthygl, yn ogystal ar y rhai yn y grwp sydd heb wedi cael eu nodi.\nDafydd-El : Er y mai o ydi'r unig un hyd yn hyn sydd wedi ddweud yn bendant ei fod o am sefyll, dwi yn meddwl y mae yna rhesymau ddigon dilys dros peidio ethol o fel arweinydd newydd. Yn gyntaf, fel sydd eisioes wedi cael ei nodi yn yr erthygl, mae ei oedran yn wendid mawr, yn enwedig gan ystyried y fydd o'n 69 erbyn yr etholiad nesaf i'r Cynulliad. Yn ogystal, wrth gwrs mae o eisioes wedi bod yn arweinydd i'r Blaid yn y gorffennol, ac felly teimlaf fydd y Blaid yn cymryd cam yn ol tasa Dafydd-El yn cael ei ail-ethol fel arweinydd.\nElin Jones: Oni bai am y ffaith y mae hi wedi bod yn Wenidog dros faterion gwledig rhwng 2007-11 yn ogystal a AC ers 1999 ac felly ma'i hefo profiad sylweddol, dwi ddim yn sicr o sut fysa'r Blaid yn elwa hefo Elin Jones wrth y llyw, ond efallai fy mod i wedi methu rhywbeth amlwg...\nSimon Thomas: Dwi'n meddwl er mae o mond wedi bod yn AC ers mis Mai, mae'r ffaith ei fod o wedi bod yn AS, yn ogystal a'r ffaith ei fod o'n cynrychioli etholaeth weddol eang yn golygu bysa Simon yn dewis dda, gan tydi ddim yn cynrychioli'r "gogs" na'r "hwntws" yn unig. Yr unig peth dwi ddim yn ddallt ydi sut ei fod o'n dewis dadleuol, fel sy'n cael ei awgrymu yn yr erthygl. I fi, mae o'n edrych fel dewis ddigon saff (er, gan cadw mewn co'r canlyniadau'r etholiad i Nick Bourne, does ddim sicrwydd wneith o cadw ei sedd yn y dyfodol chwaith.)\nJocelyn Davies: Hyd a gwn i, mae Jocelyn yn AC dda ar y cyfan. Yr unig peth sydd yn edrych fel anhawster iddi hi o safbwynt dod yn arweinydd i'r Blaid ydi'r ffaith tydi hi ddim yn medru'r Gymraeg. Yn personol, dwi ddim yn weld hyn fel wendid fawr, ond wrth gwrs fedrai dallt yn iawn pam na fysa nifer o aelodau'r Blaid yn fodlon cael arweinydd di-Gymraeg. Ond cawn ni weld be wneith digwydd.\nRhodri Glyn Thomas: Dwi'n meddwl fysa Rhodri'n ddewis dadleuol iawn gan ystyried ei record mewn Llywodraeth. Yn ogystal, dwi'n meddwl, unwaith eto bod angen rhywun ychydig yn iau i arwain y Blaid.\nLeanne Wood: 2 air "Mrs Windsor." Ka-ching. O ddifrif rwan, dwi'n meddwl efallai bysa Leanne yn gallu bod yn dewis dda gan ystyried y ffaith tydi hi ddim yn siarad Cymraeg, yn ogystal a'r ffaith fod hi'n dod o'r Cymoedd (eto, gan ystyried angen y Blaid i apelio fwy at Cymry di-Gymraeg yn ogystal a Chymry-Cymraeg.) Ond wrth gwrs, efallai 'sa Leanne yn dewis dadleuol iawn hefyd, gan ystyried y petha dadleuol mae hi 'di ddweud yn y gorffennol. Hefyd, cafodd hi erioed rol sylweddol i chwarae rhwng 2007-11 ac felly, does ddim tystiolaeth o faint mor dda bysa hi yng Nghabinet y Cynulliad\nLlyr Huws Gruffydd: Wrth gwrs mae Llyr wedi dweud yn bendant na fydd o'n ymgeisio fod yn arweinydd y flwyddyn nesaf, ond eto, mae'n edrych i fi fod o'n ddatblygu i fod yn AC dda.\nAlun Ffred Jones: Eto, credaf fod Alun Ffred yn rhy hen ac mae angen aelod iau i arwain y Blaid.\nLindsay Whittle: Dwi ddim yn gwybod lot amdano i ddweud y gwir ac ta beth, fel Llyr, gan ei fod o'n aelod newydd, dwi ddim yn meddwl bysaf o'n dewis dda ar hyn o bryd.\nBethan Jenkins: AC dda iawn hyd a gwn i, ond dwi methu rhagweld Bethan fel arweinydd, na chwaith sut fath o arweinydd fysa hi.\nAr y cyfan felly, wrth edrych ar y aelodau hyn, dwi'n meddwl bysa Simon Thomas yn dewis doeth iawn fel arweinydd.\nPosted by Gog Amlieithog at 13:02 No comments:\nCynllunio tai yn Sir Gaerfyrddin a'r iaith Gymraeg\nYn ol yr erthygl canlynol oddiwrth wefan Golwg360 http://www.golwg360.com/newyddion/cymru/43510-ofnau-am-fewnfudo-i-sir-gaerfyrddin mae'r iaith Gymraeg fel iaith cymunedol tu fewn y sir o dan bygythiad. Ar ol ddarllen yr erthygl, gan ystyried yr hyn sydd o dan sylw yn Sir Dinbych yn ddiweddar, credaf yr prif fater o bwys o fewn yr erthygl ydi'r nifer o dai mae'r cyngor yn bwriadu codi, gan ystyried efallai na fydd nifer y pobl sydd yn byw tu fewn y sir yn cynyddu'n naturiol erbyn 2016 er fwyn llenwi'r tai, ac felly, pobol o tu allan y sir fydd yn prynu'r fwyafrif o'r dai.\nYn ogystal, mae rhaid gofyn hefyd faint o'r tai fydd tai fforddiadwy ac felly beth fydd y tebygolrwydd o pobl lleol yn prynnu canran o'r tai newydd?\nCredaf y ffactorau uchod ydi'r rhai bwysig gan nad ydi'r cyngor (hyd a gwn i) yn ymateb i unrhyw galwad o fewn y sir ac eu fod nhw (yn ogystal a'r Cynulliad) wedi ymddwyn yn anghyfrifol (er nad ydw i, wrth reswn yn cytuno hefo'r ymatebion i'r erthygl).\nGan ystyried yr iaith Gymraeg, yn 2001 roedd 50% o trigolion y sir yn medru siarad Cymraeg. Rydw i wedi clywed a ddarllen am sawl ffactor sydd yn golygu (yn fy marn i) fydd y ffigwr wedi mynd o dan hanner cant pryd fydd canlyniadau'r cyfrif y flwyddyn hon a'r ffigyrau ynglyn a'r iaith wedi cael eu gyhoeddi, ond wrth gwrs, rydw i'n obeithio wneith rhywun sydd yn byw yn Sir Gar yn medru rhoi ddarlun fwy cadarnhaol imi (h.y. ynglyn a'r sefyllfa'r iaith yn y sir.)\nAddysg: Ar ol ddarllen cynllun addysg Gymraeg y sir http://www.carmarthenshire.gov.uk/English/education/Documents/Welsh_Education_Scheme.pdf mae'r sefyllfa'r iaith yn enwedig yn y sector uwchradd yn edrych yn bregys. Yn ogystal, mae'r ffrae sydd wedi bod yn bwrw mlaen yn Cwm Gwendraeth yn golygu efallai fydd ddarpariaeth gyfrwng Gymraeg y sir yn lleihau (efallai bod y galw am addysg "ddwyieithog" yn dod oddi wrth pobol di-Gymraeg sy'n symud i'r sir, felly mae'r ffactorau yn cysylltiedig i raddau.)\nTrosglwyddo'r iaith i'r genhedlaeth nesaf: Yn ol be dwi di clywed, mae 'na fwy o diffyg hyder ymysg Cymry Sir Gaerfyrddin i trosglwyddo'r iaith 'na sydd 'na yn llefydd eraill yn Y Fro Gymraeg. Eto dwi'n gobeithio dderbyn gwybodaeth oddi wrth rhywun sydd yn byw yn Sir Gar er fwyn cadarnhau neu dadlau'r pwynt a chywiro fi os dwi'n anghywir.\nYn fy marn i, yn ogystal a'r prosiect codi tai'r sir, y ffactorau uchod sydd yr fygythiad fwyaf i'r iaith, nid yn unig pobol di-Gymraeg (er ei fod nhw'n chwarae rhan, weithiau mae nhw yn ymdrechu i ddysgu'r iaith, felly nid bai y nhw yn unig ydi'r sefyllfa presennol.)\nPosted by Gog Amlieithog at 10:50 No comments:\nWel dyma fy mlog newydd. Fel rydw i wedi nodi yn y gwybodaeth amdanai, mi fyddai'n blogio am amrywiaeth o betha trwy gyfrwng y Gymraeg.\nPosted by Gog Amlieithog at 15:03 No comments:\nDwi'n byw yn y Gogledd orllewin ac yn ymddifori mewn nifer o betha, megis darllen, natur, dysgu ieithoedd ac am ddiwillianau gwledydd wahanol, Cymru, newyddion a gwleidyddiaeth


Cyngor Bwrdeistref Sirol Merthyr Tudful (6)\nCyngor Bwrdeistref Sirol Rhondda Cynon Taf (22)\nDatblygiad personol (8)\nLles ac agweddau at ddysgu (73)\nMedrau sylfaenol (5)\nTagiau: Lles ac agweddau at ddysguCyfranogiad disgyblion\nMae Ysgol Pen-y-bryn yn annog disgyblion i leisio eu barn am yr ysgol mewn cyfarfodydd rheolaidd. Mae grwpiau o ddisgyblion yn trafod ac yn rhannu’r blaenoriaethau penodol sydd eu hangen i wella meysydd yn yr ysgol. O ganlyniad, mae medrau llythyrennedd, rhifedd a TGCh disgyblion wedi datblygu. Darllen mwy >\nRhaglen anogaeth gefnogol yn cynyddu lefelau hunan-barch disgyblion\nTagiau: Lles ac agweddau at ddysguADY\nMae Ysgol Gynradd Gladstone yn ymrwymo i gynorthwyo ei disgyblion. Mae clybiau brecwast a mannau dynodedig yn galluogi disgyblion i siarad yn agored am unrhyw bryderon corfforol neu emosiynol. Darllen mwy >\nDatblygu medrau llefaredd disgyblion yn gyflym\nTagiau: SafonauAnghenion dysgu ychwanegolLlythrenneddCydnabod rhagoriaeth\nTrwy gysylltiadau agos â rhieni, therapyddion ac ymarferwyr sydd wedi cael lefel uchel o hyfforddiant, mae Ysgol Gynradd Heulfan wedi helpu i wella llefaredd disgyblion gan ddefnyddio ystod o dechnegau cyfathrebu, o ganu ac arwyddo, i siarad a gwrando, gan ddefnyddio geirfa ddwyieithog. Nododd adborth ac adroddiadau gynnydd cyflym drwy’r ysgol gyfan. Darllen mwy >\nYmdrechu am ddysgu annibynnol i bob disgybl\nTagiau: Lles ac agweddau at ddysguLearner involvementCyfranogiad disgyblionCydnabod rhagoriaeth\nNododd Ysgol Plascrug fod y broses hunanarfarnu ar gyfer annibyniaeth ei dysgwyr yn hanfodol i ddatblygiad llwyddiannus y newidiadau arfaethedig i’r cwricwlwm. Mae’n sicrhau bod disgyblion yn berchen ar eu dysgu, a datblygwyd ‘Wythnosau Arloesi’ ar sail pynciau a awgrymwyd gan ddisgyblion. Roedd yr wythnosau hyn yn galluogi dysgwyr i fireinio eu prosesau sydd wrth wraidd pob profiad dysgu. Darllen mwy >\nCreu diwylliant proffesiynol o ddisgwyliadau cyson uchel\nTagiau: Addysgu a phrofiadau dysguArweinyddiaeth a rheolaethAnsawdd yr addysguDysgu proffesiynol\nMae arweinwyr yn Ysgol Uwchradd Llysweri wedi creu diwylliant lle mae gan athrawon ddisgwyliadau cyson uchel. Maent wedi darparu datblygiad proffesiynol amserol a pherthnasol ar gyfer staff. Mae pob un o’r staff yn cymryd rhan mewn rhwydweithiau arfer broffesiynol a rhwydweithiau dysgu ar y cyd. Mae hyn wedi arwain at synnwyr o gyfrifoldeb ar y cyd ar gyfer gwella addysgeg ac arfer yn barhaus. Darllen mwy >\nGwneud pob un o’r staff yn atebol am ansawdd yr addysgu\nTagiau: Addysgu a phrofiadau dysguArweinyddiaeth a rheolaethAnsawdd yr addysgu\nMae arweinwyr yn Ysgol Syr Hugh Owen wedi gweithio’n llwyddiannus i greu diwylliant o gyfrifoldeb ar y cyd ar gyfer gwella addysgu. Gwella addysgu yw un o gyfrifoldebau craidd pob aelod o dîm arweinyddiaeth yr ysgol. Ar ôl cymorth a datblygiad proffesiynol, mae gan arweinwyr atebolrwydd cynyddol am ansawdd yr addysgu yn eu hadrannau. Mae gan bob un o’r athrawon darged rheoli perfformiad o ran gwella addysgu. Darllen mwy >\nDefnyddio sesiynau datblygiad proffesiynol wedi’u harwain gan athrawon yn seiliedig ar dystiolaeth i wella addysgu ar lefel ysgol gyfan\nRhoddir blaenoriaeth uchel i ddysgu proffesiynol yn Ysgol Uwchradd Aberteifi ac mae arweinwyr wedi buddsoddi amser a chyllid sylweddol ar gyfer y flaenoriaeth hon. Mae’r cyfleoedd dysgu proffesiynol a roddir i staff wedi arwain at arferion addysgu gwell a llawer mwy o gysondeb wrth gyflwyno addysgu da ar draws yr ysgol. Mae rhoi cyfle i athrawon arwain gweithgareddau dysgu proffesiynol wedi cryfhau gallu i arwain yn yr ysgol. Darllen mwy >\nAnnog athrawon i siarad â’i gilydd a dysgu oddi wrth ei gilydd\nMae arweinwyr yn Ysgol Gynradd Deighton wedi annog athrawon i siarad â’i gilydd a dysgu oddi wrth ei gilydd. Dros gyfnod, mae athrawon wedi agor eu hystafelloedd dosbarth i’w cydweithwyr ac wedi rhannu eu harfer ag ysgolion eraill, ac wedi dysgu oddi wrthynt. Mae athrawon yn yr ysgol yn hyderus ac yn barod i gymryd risgiau addysgegol pwyllog ac maent yn rhoi cynnig ar ddulliau a strategaethau newydd er mwyn parhau i ddatblygu’n broffesiynol. Darllen mwy >


Job 42 - Beibl Sanctaidd [Beibl Cymraeg 2004]\nDywedodd Job wrth yr ARGLWYDD:\n"Gwn dy fod yn gallu gwneud popeth, ac nad oes dim yn amhosibl i ti.\nMeddi, 'Pwy yw hwn sy'n cuddio deall geiriau diwybod?' Yn wir, rwyf wedi mynegi pethau nad oeddwn yn eu deall, pethau rhyfeddol, tu hwnt i'm dirnad.\nYn awr gwrando, a gad i mi lefaru; fe holaf fi di, a chei dithau f'ateb.\nTrwy glywed yn unig y gwyddwn amdanat, ond yn awr rwyf wedi dy weld 'm llygaid fy hun.\nAm hynny rwyf yn fy ffieiddio fy hunan, ac yn edifarhau mewn llwch a lludw."\nAr l i'r ARGLWYDD lefaru'r geiriau hyn wrth Job, dywedodd yr ARGLWYDD wrth Eliffas y Temaniad, "Yr wyf yn ddig iawn wrthyt ti a'th ddau gyfaill am nad ydych wedi dweud yr hyn sy'n iawn amdanaf, fel y gwnaeth fy ngwas Job.\nYn awr cymerwch saith ych a saith hwrdd, ac ewch at fy ngwas Job, i offrymu poethoffrwm drosoch eich hunain. Fe wedda fy ngwas Job drosoch; gwrandawaf finnau arno, ac ni ddialaf arnoch am eich ffolineb, am ichwi beidio llefaru yn iawn amdanaf, fel y gwnaeth fy ngwas Job."\nYna aeth Eliffas y Temaniad, Bildad y Suhiad a Soffar y Naamathiad, a gwneud fel y gorchmynnodd yr ARGLWYDD iddynt; a gwrandawodd yr ARGLWYDD ar Job.\nWedi i Job weddo dros ei gyfeillion, adferodd yr ARGLWYDD iddo ei lwyddiant, a rhoi'n l i Job ddwywaith yr hyn oedd ganddo o'r blaen.\nYna aeth ei frodyr a'i chwiorydd i gyd, a'r holl gyfeillion oedd ganddo gynt, i fwyta gydag ef yn ei du375?, ac i'w gysuro a'i ddiddanu am y drwg a ddygodd yr ARGLWYDD arno. A rhoddodd pob un ohonynt ddarn arian a modrwy aur iddo.\nBendithiodd yr ARGLWYDD ddiwedd oes Job yn fwy na'i dechrau: yr oedd ganddo bedair mil ar ddeg o ddefaid, chwe mil o gamelod, mil o fustych a mil o asennod.\nHefyd yr oedd ganddo saith mab a thair merch.\nEnwodd yr hynaf ohonynt yn Jemima, yr ail yn Cesia, a'r drydedd yn Cerenhapuch.\nNid oedd merched prydferthach na merched Job drwy'r holl wlad, a rhoes Job etifeddiaeth iddynt hwy yn ogystal ag i'w brodyr.\nBu Job fyw gant a deugain o flynyddoedd ar l hyn, a chafodd weld ei blant a phlant ei blant hyd at bedair cenhedlaeth.\nBu farw Job yn hen iawn, mewn gwth o oedran.


BBC - Y Tincer - Draw, Draw yn China...\nRwyf wedi cael hyd i'r frawddeg sydd yn llwyddo i roi terfyn ar unrhyw sgwrs: "Fe fues i'n China Tachwedd diwethaf". Tawelwch.\nDo, fe fues i draw yn ninasoedd Beijing a Shenyang am ddeng niwrnod. Roeddwn i draw ar ran y Brifysgol, yn creu cysylltiadau addysgol gydag adrannau prifysgol sy'n dysgu yn yr un maes â mi, sef Astudiaethau Ffilm a Theledu. Gyda mi roedd aelod o staff Adran y Gyfraith ac aelod o'r Ysgol Addysg, ill dau yn datblygu gwahanol gysylltiadau. Rown i'n hynod falch fod cyswllt Prifysgol Aberystwyth yn China, Xuezhe Piao, gyda ni - prin iawn oedd Saesneg y rheini rown i'n ymweld â nhw a phrinach fyth oedd ein gallu ni i gyfathrebu yn eu hiaith nhw! Dyma ran o'r dyddiadur:\n14 ac 15 Tachwedd\nLlwyddo i godi am 5.30 y bore ar gyfer y daith i Fanceinion. Y pedwar ohonom fel cyrff marw yn y tacsi ar y ffordd fyny. Deffro rhywfaint ar ôl cyrraedd diolch i lond bwceidiau o goffi. Y lleill yn hedfan am 11.00 a finnau ar fy mhen fy hunan (diolch i ryw broblem gyda'r tocynnau!) Dim ond hyn a hyn o weithiau fedr rhywun gerdded o amgylch maes awyr. A 'na beth arall... mae'r addurniadau Nadolig ymhobman a hithau'n ganol Tachwedd - nefi wen!\nO'r diwedd, hedfan am 4.00. Siwrne braf i Copenhagen a rhuthro i newid awyren. Cyrraedd giât 33 jyst mewn pryd! Awyren braf a siwrne gyfforddus iawn (diolch i ddosbarth busnes cwmni Scandinavian Airways). Mwynhau'r siwrne 10 awr mewn gwirionedd. Rhywle dros Rwsia newidiodd y dyddiad ond dwi ddim yn siŵr ymhle. Glanio ym maes awyr Beijing am 11.30 y bore. Diolch byth, roedd y lleill yn aros amdana i ochr draw. I'r gwesty cael cawod ac allan i'r 'Ddinas Waharddedig'. Am le gwych! Adeiladwyd y rhan fwyaf o'r ddinas yn y bymthegfed ganrif a gwaharddwyd y werin rhag mynd mewn i'r lle. I bensaernïaeth yn anhygoel, ac yn well fyth oherwydd y tywydd braf, oer. Profiad rhyfedd, cofiwch. Pawb yn syllu arnom ni, oherwydd prin iawn yw'r ymwelwyr o'r Gorllewin o hyd.\nO fan 'na i Sgwâr Tiannamen - rhyfeddol. Dyw geiriau ddim yn gallu cyfleu'r teimlad o sefyll ar ganol sgwâr fwya'r byd, a hynny lle digwyddodd un o'r protestiadau democrataidd mwyaf trawiadol yn hanes dyn. Cyngres y Bobl, Y gof -golofn rhyfel, llun anferth o Mao - gwledd i'r llygaid. Swper mewn lle bwyta Tseineaidd 'go iawn' - dim byd tebyg i be' gewch chi yng Nghymru! Yn llwyddo i ddefnyddio'r 'chopsticks' hefyd! Dwi ddim yn siŵr am y gwin reis, cofiwch - 56% alcohol... Rown i wedi blino'n lân ar ôl dychwelyd i'r gwesty. Yfory (dydd Sul) 'dan ni'n mynd i weld Wal Fawr China.\nCysgu'n dda neithiwr! Ar ôl brecwast, bant i'r Wal yn Badoling. Wel, am le hollol anhygoel. Am un peth, roedd cannoedd ar gannoedd o bobl yno. Adeiladwyd y Wal yr ydym yn gyfarwydd â hi yn ystod y cyfnod Ming (1368-1644). Mae'n ymestyn trwy saith rhanbarth gogleddol China ac yn rhedeg yn ddi-dor am tua 6000 cilomedr Am orchest!\nDechrau cerdded rhywfaint ond yn fuan yn cael bach o ben-dro oherwydd yr uchder (dwi ddim yn dda gydag uchderau) a'r awyr denau. Pwy fase'n meddwl bore Sul a minnau'n cerdded Wal Fawr China yn lle chwarae'r organ ~yn Noddfa! Yr ymweliad drosodd yn rhy gyflym oherwydd 'dan ni'n gorfod hedfan i Shenyang ar gyfer ein cyfarfodydd cyntaf fory. Y peth cyntaf i'n nharo i am y ddinas hon yw'r ffaith nad oes neb yn parchu rheolau'r ffordd fawr! Iesgob - wna i ddim cwyno am yrwyr tacsi Aberystwyth byth eto.\nA'r bobl. . .dwi erioed wedi gweld cymaint o bobl yn fy mywyd. Mae'n rhaid fod y broblem gor-boblogi yn boen meddwl i'r llywodraeth yma. Cyrraedd y gwesty mewn un darn a gwylio'r gêm rygbi Lloegr-Ffrainc. Ffrainc yn colli 24-7. Allan am fwyd mewn gwesty Korealdd yn y nos (dydyn ni ddim yn bell o ogledd Korea fan hyn). Bwyd sbeislyd a diddorol.


Archifau Cyflwyno - Bruce H. Lipton, PhD\nEpigenetics a Stori Exosomau: Y Briffordd Gwybodaeth Pontio Meddwl a Chorff\nGwrandewch ar ddarlith Bruce Mehefin 13, 2019 yng Nghlwb y Gymanwlad yn San Francisco ar Epigenetics a Stori Exosomau. Mae signalau exosome yn cydlynu strwythur a swyddogaeth cymuned gellog y corff wrth lunio iechyd a lles cyffredinol, gan gynnwys cyflyrau afiechydon, yn enwedig canser. Mae deall mecanweithiau epigenetig ac exosome yn cynnig mewnwelediad dwys i'r broses o fynegi hunan-rymuso wrth i ein bywydau ddatblygu.\nFfeiliwyd dan: sain, Dolen allanol, Cyflwyniad\nBeth yw foltiau trydan yn eich corff dynol?!\nCyfanswm foltedd y corff o 70 triliwn folt i lawr i werth mwy cywir o 3.5 triliwn folt! Mae'r cyfrifiad yn seiliedig ar y canlynol: Y “potensial pilen” ar gyfartaledd ar gyfer cell yw 70 milivolts NEU .07 folt (dyma'r gwahaniaeth gwefr drydanol rhwng y tu mewn i'r gell, wedi'i wahanu gan y gellbilen, o'r gwefr ychydig y tu allan i'r gell pilen). Mae 50 triliwn o gelloedd X .07volts = 3.5 triliwn folt.\nMae'r “pŵer” foltedd yn y celloedd yn fwy mewn gwirionedd oherwydd ni wnes i gynnwys y ffaith bod gan gnewyllyn y gell botensial pilen na chafodd ei ychwanegu at gyfanswm potensial y gell. AC ... mae rhywbeth newydd ac anhygoel: Gan ddefnyddio foltmedrau nano-raddfa, mae biolegydd bellach wedi darganfod bod gan bob un o'r 13 rhanbarth (o'r cytoplasm) a fesurwyd gennym gryfder maes trydan uchel - mor uchel â 15 miliwn folt yr un metr ”. A. Erthygl “Brain Battery” ar yr ymennydd hefyd yn pwysleisio'r folteddau dwys iawn y gall celloedd niwral eu harddangos.\nYn amlwg felly, mae'r potensial foltedd lleiaf ar gyfer corff dynol yn fwy na 3.5 triliwn folt. Er nad dyma'r 70 triliwn folt fel y soniais yn y ddarlith, mae'n dal i fod yn feddwl sy'n pweru pŵer posib.\nFfeiliwyd dan: Cyflwyniad, fideo Pynciau: Iachau Amgen, Gwyddoniaeth Poeth, Newyddion a Materion Meddygol, Y Fioleg Newydd\nLa biologia delle credenze - Cyfweliad â il Giardino dei Libri\nYn y weminar rhad ac am ddim hon (yn Itali…\nFfeiliwyd dan: Dolen allanol, Eidaleg, Ieithoedd Eraill, Cyflwyniad, fideo Tagged ag: DVD a Fideo, Dolen allanol, Eidaleg, Ieithoedd Eraill, Eidaleg, cyflwyniad\nBruce H. Lipton, Ph.D. yng Nghlwb y Gymanwlad yn San Francisco, CA.\nClwb Commonweath yn San Fr…\nDim Dŵr, Dim Bywyd\nFfeiliwyd dan: Dolen allanol, Cyflwyniad, fideo\nY Meddwl Rhaglenadwy


Gallwch nawr roi gwybod i ni am unrhyw nifer o faterion gyda'n offer ar-lein 'Rhoi Gwybod'\nRhoi gwybod am faeddu neu fin sy'n gorlifo ar-lein\nGallwch roi gwybod i ni am unrhyw wastraff sydd heb ei gasglu neu unrhyw broblemau eraill (gan gynnwys problemau'n ymwneud â chasglu gwastraff o ymyl y ffordd, cymorth i symud gwastraff, gwastraff clinigol a swmp gasglu).\nAdrodd am nam gyda golau stryd, bolard arwydd wedi'i oleuo / traffig.\nTipio anghyfreithlon yw gadael gwastraff ar dir heb ganiatâd.\nRhoi gwybod am broblem gyda llygod mawr, llygod, gwenyn meirch ac ati\nRydym yn delio â nodwyddau, chwistrellau ac eitemau cysylltiedig â chyffuriau sydd wedi cael eu taflu i ffwrdd. Ni fyddwn yn cael gwared ar nodwyddau neu gyfarpar miniog sydd wedi'u dympio ar eiddo preifat.\nOs ydych yn gwybod neu'n amau bod siop yn gwerthu nwyddau yn anghyfreithlon i bobl dan oed, gallwch hysbysu'r Gwasanaeth Safonau Masnach.


CSAD Masters Research Seminar 10 presented by Paul Granjon Tickets, Thu 14 Feb 2019 at 16:00 | Eventbrite\nO seiborgs sy’n hunanwella i wrthsafwyr gwyrdd a chŵn robot clyfar: be ’di be mewn celf(decno) yn 2019?\nEin perthynas â thechnoleg, yn enwedig gydesblygiad pobl a pheiriannau – dyna sy’n mynd â bryd yr artist Paul Granjon. Mae wedi bod yn ystyried y pwnc hwn am 20 mlynedd, gan greu robotiaid, perfformiadau a digwyddiadau cymryd rhan. Nod gwaith Granjon yw codi cwestiynau am realiti estynedig, dibyniaeth a grymuster o fewn ein byd technolegol sy’n newid a datblygu bob awr o’r dydd. Ar ôl darparu cyd-destun cryno i’w waith allweddol, bydd Granjon yn cyflwyno detholiad o ffeithiau, gweithiau celf a syniadau sy’n mynd i’r afael ag ecoleg, trawsddynoliaeth, creaduriaid artiffisial, cipio data byd-eang a rhannu myfyrdodau am ddyfodol celf ac arferion technolegol yn 2019.\nCSAD Masters Research Seminar 10 presented by Paul Granjon at Cardiff Metropolitan University\nRaglan Depot, Monmouthshire


Llyfrgell Owen Phrasebank - siwt\nRoedd ei siwt dipyn bach yn rhy fawr iddo nawr oherwydd roedd ychydig o flynyddoedd wedi mynd heibio er y tro diwethaf y gwisgodd hi.\nViyella oedd y siwt hefyd.\nEfallai i Aheia weld llygaid Jeroboam ar y siwt.\n'Roedd wedi ei gwisgo mewn siwt felfed, glas tywyll o'i gwaith ei hun, gan mai teilwres oedd, yn dysgu'r grefft gan ei thad.\n'Tasach chi heb fod mor dwp â syrthio yn y siwt haearn 'na, fasa neb ddim callach.\nYmhen dau wanwyn cafodd siwt arian newydd i'w ddarparu am ei siwrne fawr.\nPlygodd i gusanu'r merched, gan longyfarch Glenys ar ei siwt, ac Elsbeth ar ei bathodyn Band of Hope.


Rydych chi yma: Cartref/ Archwilio/ Teios New York\nTeios diwydiannol yng nghysgod mynydd ithfaen\nAdeiladwyd Teios New York yn ystod y 1840au fel cartref i weithwyr y diwydiant cloddio ithfaen lleol. Fodd bynnag, mae eu henw yn cyfeirio at y ddinas yr oedd llawer o’r gweithwyr yn allfudo ohoni yn y cyfnod i ganfod bywyd newydd.\nAmgueddfa sydd yma erbyn hyn ac mae’n le gwych i alw mewn i weld tu mewn bwthyn gweithiwr o oes Fictoria. Tra byddwch yno cewch ddysgu mwy am archeoleg gyfoethog a hanes diwydiannol Penmaenmawr a gweld yr arddangosfeydd gwahanol ar hanes lleol.\nDylai’r rhai sy’n ymddiddori mewn archeoleg fynd am dro ar hyd Stryd Dewi Sant i edrych ar steil ‘Celf a Chrefft’ y tai. Cafodd ffydd Undodaidd teuluoedd Sir Ddinbych a rheolwyr y chwareli effaith gadarnhaol ar yr amrywiaeth o adeiladau sydd ym Mhenmaenmawr gan fod yno amrywiaeth o dai gweithwyr – o’r Teios New York cynnar i resi o dai teras. Bu iddynt hefyd noddi ysgol, siop gydweithredol a neuaddau cymuned.\nMae pobl wedi bod yn cloddio yma am filoedd o flynyddoedd. Roedd chwarel ithfaen Sir Ddinbych yn gyfuniad o weithrediadau cynnar ac mae peiriannau modern yn parhau i gael eu defnyddio ar y mynydd sy’n esgyn uwchben y dref hyd heddiw. Edrychwch i fyny i weld amlinell y ‘cytiau weindio’. Roedd y drymiau, sy’n debyg i riliau cotwm enfawr yn gostwng y graig a gloddiwyd drwy wrthbwyso wagenni llawn oedd yn mynd lawr yr inclein gyda wagenni gwag oedd yn mynd i fyny. Mae gweddillion yr offer malu a’r rhesi o gytiau ‘sett-makers’ (dynion oedd yn siapio cerrig sgwâr bach) yno o hyd. Mae’n anodd dychmygu faint o filoedd o gerrig sydd wedi dod o’r mynydd hwn.\nTeios New York, Penmaenmawr, LL34 6LE


WEDI'I GANSLO - Ruth Jones: Us Three\nDydd Sul 6 Medi 2020, 7.30pm\nLlun gan:Ray Burmiston\nDewch i dreulio noson yng nghwmni’r awdur teledu arobryn, yr actor enwebwyd am wobr BAFTA a’r nofelydd mae mynd mawr arni, Ruth Jones, a hithau’n ei chychwyn hi ar daith i ddathlu cyhoeddi ei nofel newydd sbon danlli grai Us Three.\nYn heigio gan y galon a’r ymdeimlad ar y cyd a enillodd i Ruth ei lle’n gadarn yn un o awduron a pherfformwyr comedi teledu mwya’i chenhedlaeth, nofel ddoniol, wefreiddiol a chalonogol ydi Us Three, am gymhlethdodau bywyd, grym cyfeillgarwch a sut y mae’n ein diffinio ni i gyd.\nAt Ruth yn fyw ar lwyfan daw cyfwelydd gwadd arbennig i gael sgwrs sy’n cyrraedd ymhell, yn sôn am y gwahaniaeth rhwng sgrifennu i’r sgrîn fach a nofel; celfyddyd creu cymeriadau bythgofiadwy, ei hysbrydoliaeth; y damcaniaethau lawer ar y daith bysgota a’r tu hwnt.\nMae Ruth Jones yn fwyaf adnabyddus ar gorn ei sgrifennu eithriadol ac arobryn i’r teledu, yn anad dim Gavin and Stacey BBC1, a sgrifennodd ar y cyd â James Corden a lle chwaraeodd ran Nessa Jenkins nad oedd diwygio arni.Yn fwyaf diweddar denodd y sioe gynulleidfa o dros ddeunaw miliwn i’r sioe Dolig arbennig oedd yn fawr ei chlod gan y beirniaid.Mae ei nofel début Never Greener bellach wedi gwerthu dros chwarter miliwn o gopïau ac roedd yn rhif un yng ngwerthwyr gorau’r Sunday Times am bymtheg wythnos.\nPeidiwch, da chi, â cholli’r noson galonogol a chofiadwy yma yng nghwmni un o hoff awduron y genedl.\nCyflwynir yn falch gan Fane ar y cyd â Transworld.\nLlyfr a Thocyn - Stalau £33.00\nPris Safonol - Pob maes arall £25.00


Mae llawer yn hoff o eirin - meddal, blasus, bregus. Ond ar gyfer cynhyrchu prwnau, nid yw pob amrywiaeth o gyfwyn yn addas, a dylid ystyried hyn wrth ddewis eginblanhigion. Yn yr erthygl hon byddwn yn edrych ar y mathau o ffrwythau ffrwythau sych fel y'u gelwir a darganfod pa eirin sy'n gwneud y prwnau gorau a mwyaf blasus.\nY math o eirin gorau ar gyfer prwnau\nMae'r gofynion a gyflwynir at ffrwyth y mathau hyn fel a ganlyn:\nnid llai na 20% o fater sych;\nmwy na 12% o siwgr;\nllai nag 1% o ddŵr ac asid;\nmaint bach y ffetws;\npwysau ddim mwy na 30-40 g;\ncroen trwchus o liw tywyll, fel arfer gyda chwistrellu;\nMae'r gofynion penodol hyn yn cael eu hateb nid cymaint o fathau o eirin:\nMae gan "Korneevskaya Hwngari" liw fioled-frown a chnawd melys. Mae ffrwythau'r eirin hyn yn aeddfedu ym mis Awst-Medi. Nid yw'r goeden yn dechrau rhoi ffrwythau tan 3-4 mlynedd ar ôl plannu.\nMae gan "Hwngareg Hwngari" gnawd elastig a chroen trwchus. Y ffordd orau yw casglu'r eirin nid o ganghennau'r goeden, ond o'r ddaear. Mae ffrwythau o'r fath wedi cyrraedd aeddfedrwydd gorau posibl ar gyfer sychu prys.\nCynhyrchir amrywiaeth o gynnau o ansawdd uchel hefyd gan Renoclod Rososhansky. Mae gan y plwm bwlp siwgr ambr, gyda sourness ychydig. Nid yw'r goeden ei hun yn uchel.\nMae "Bluebird" yn brwd hunan-ffrwythlon, sy'n ymestyn yn ganol mis Awst. Ffrwythau o faint canolig. Mae'r amrywiaeth yn gwrthsefyll afiechydon a gaeafau llym.\n"Prunes of Adyghe" - amrywiaeth domestig o eirin. Ac yn wahanol i wahanol fathau o ffrwythau sych eraill, nid yw "Plum Adigail" yn bodloni'r holl ofynion uchod, er bod ganddo fanteision iddo. Mae ffrwythau'r amrywiaeth hwn yn fawr, gydag asgwrn mawr. Mae ganddynt flas melys a blas, ac maent yn sychu'n dda. Ripiwch yn hwyr, a dwyn ffrwyth yn ddwfn.\nWrth ddewis coed ar gyfer eich gardd, cofiwch y dylai fod yn fraen coch (porffor). Mae'n amhosibl cael prwnau o eirin melyn.\nSut i blannu pysgodyn yn yr hydref?\nPryd i gloddio dahlias a sut i'w storio?\nPlâu o afiechydon a'u rheolaeth\nBoots Suede'r Gaeaf Merched\nMamograffeg - paratoi\nHufen tonal BB\nCŵn i amddiffyn tŷ preifat\nSalad gyda chaws wedi'i ysmygu


Asesu risg canser - Newyddion - Prifysgol Caerdydd\nAsesu risg canser\nBydd pobl sydd â risg uchel o gael canser y coluddyn a chanser y groth oherwydd cyflwr genetig yn derbyn diagnosis mwy cywir o ganlyniad i fodel newydd a ddatblygwyd gan dîm o wyddonwyr rhyngwladol.\nMae gwyddonydd o Sefydliad Geneteg Feddygol y Brifysgol, sy'n rhan o'r Ysgol Feddygaeth, yn aelod o dîm ymchwil rhyngwladol sydd wedi datblygu'r ffordd newydd hon o nodi pobl sydd â risg uchel o gael canser.\nMae'r ymchwil, a gyhoeddwyd yn y cyfnodolyn Nature Genetics, yn canolbwyntio ar y genynnau sy'n gyfrifol am Syndrom Lynch – cyflwr teuluol etifeddol sy'n cynyddu'r risg o ganser y coluddyn, canser y groth a mathau eraill o ganser, yn enwedig ymhlith yr ifanc. Tybir bod oddeutu 5% o'r achosion o ganser y coluddyn a chanser y groth yn digwydd o ganlyniad i Syndrom Lynch.\nYn y bôn, mae'r model yn troi data DNA nad oedd modd ei ddehongli'n flaenorol yn wybodaeth ddefnyddiadwy sydd â budd clinigol uniongyrchol. Mae'n golygu bod meddygon ar draws y byd bellach yn gallu cael mynediad at wybodaeth newydd a rhoi syniad mwy eglur i gleifion o'u risg deuluol.\n"Yn y Deyrnas Unedig, mae canser y coluddyn yn lladd oddeutu 16,000 o bobl y flwyddyn, ac mae canser y groth – sef y canser gynaecolegol mwyaf cyffredin – yn lladd oddeutu 2,000 o fenywod y flwyddyn, gyda'r gyfradd uchaf yng Nghymru," yn ôl Dr Ian Frayling o'r Ysgol Feddygaeth, sy'n aelod o'r Gymdeithas Ryngwladol Tiwmorau Etifeddol Gastroberfeddol (InSiGHT) a drefnodd yr ymchwil.\n"Yn ei hanfod, rydym wedi llwyddo i wella'r wybodaeth genetig yn y gronfa ddata InSiGHT a rhoi mwy o bendantrwydd ynglŷn â'r risg o gael canser," ychwanegodd.\nAr hyn o bryd, yn aml dywedir wrth gleifion sy'n cael profion genetig ar gyfer Syndrom Lynch fod ganddynt 'amrywiolion o arwyddocâd ansicr', sy'n ganlyniad amhendant.\nMae hyn yn gadael pobl mewn rhyw fath o limbo genetig, yn ansicr a ydynt yn wynebu risg uwch o ganser, neu a yw aelodau eu teulu mewn perygl hefyd.\n"O ganlyniad i'r gwaith hwn, bydd meddygon bellach yn gallu dweud yn llawer mwy hyderus a oes gan y cleifion hynny Syndrom Lynch, ac felly a ydynt mewn perygl uwch o gael canser," yn ôl Dr Frayling.\n"Bydd hyn yn helpu i achub mwy o fywydau, oherwydd trwy roi ateb pendant i fwy o gleifion, byddant yn gallu cael mynediad at y prosesau sgrinio arbenigol sydd eu hangen arnynt.\n"Bydd hefyd yn arbed adnoddau i'r GIG yn ogystal â bod yn fwy diogel, oherwydd gallwn roi sicrwydd i bobl nad ydynt mewn perygl ac felly nad oes angen y sgrinio ychwanegol arnynt. O ganlyniad i hyn, mae cydweithwyr a'r teuluoedd y maent yn gofalu amdanynt ledled y Deyrnas Unedig yn elwa, ac rydym yn gweithio i'w gynnwys yng Nghanllawiau'r Deyrnas Unedig ar gyfer profi am Syndrom Lynch," ychwanegodd.


Beth yw’r cynllun gwaredigaeth / beth yw’r ffordd i waredigaeth?\nAi Duw yw’r Iesu?\nYdych chi’n teimlo bod rhywbeth ar goll? Ydych chi’n teimlo bod yna rywbeth ynoch na chaiff ei fodloni? Os mai “ydw” yw eich ateb, Iesu yw’r ffordd. Dywedodd yr Iesu, "Fi ydy’r bara sy’n rhoi bywyd. Fydd pwy bynnag ddaw ata i ddim yn llwgu, a fydd pwy bynnag sy'n credu ynof fi ddim yn sychedu." (Ioan 6:35).\nYdych chi ar goll? Ydych chi methu â dod o hyd i lwybr neu bwrpas yn eich bywyd? Ydych chi’n teimlo ei fod petai rhywun wedi diffodd y goleuni, a’ch bod chi methu â dod o hyd i’r swits? Os mai “ydw” yw eich ateb, Iesu yw’r ffordd! Dywedodd yr Iesu, " Fi ydy golau'r byd. Bydd gan y rhai sy’n fy nilyn i olau i’w harwain nhw i fywyd, a fyddan nhw byth yn cerdded mewn tywyllwch. " (Ioan 8:12).\nYdych chi’n teimlo eich bod wedi cloi allan o fywyd? Ydych chi wedi ceisio agor drysau, ond yn dod o hyd i wacter a tywyllwch? Ydych chi’n chwilio am ffordd i fywyd gwell? Os mai “ydw” yw eich ateb, Iesu yw’r ffordd. Dywedodd yr Iesu, " Fi ydy'r giât, a’r rhai sy'n mynd i mewn trwof fi sy’n ddiogel. Byddan nhw’n mynd i mewn ac allan, ac yn dod o hyd i borfa. " (Ioan 10:9).\nYdych chi’n teimlo bod pobl yn eich gadael i lawr? Ydych chi’n teimlo bod eich eich perthnasau ag eraill yn wag ac yn ddibwrpas? Ydych chi’n teimlo bob pawb yn ceisio cymeryd mantais ohonoch? Os mai “ydw” yw eich ateb, Iesu yw’r ffordd. Dywedodd yr Iesu, "I Fi ydy'r bugail da. Mae'r bugail da yn fodlon marw dros y defaid.... Fi ydy'r bugail da. Dw i’n nabod fy nefaid fy hun a maen nhw'n fy nabod i " (Ioan 10:11, 14).\nYdych chi’n meddwl am beth sydd tu hwnt i’r bywyd hwn? Ydych chi wedi cael digon o fyw eich bywyd am behau sydd ond yn pydru neu’n rhydu? Ydych chi’n amau weithiau os oes yna ystr o gwbl i fywyd? Ydych chi eisiau byw ar ôl i chi farw? Os mai “ydw” yw eich ateb, Iesu yw’r ffordd. Dywedodd yr Iesu, " Fi ydy'r atgyfodiad a'r bywyd. Bydd pawb sy'n credu ynof fi yn dod yn fyw, er iddyn nhw farw; a bydd y rhai sy’n fyw ac yn credu ynof fi ddim yn marw go iawn. " (Ioan 11:25-26).\nBeth yw y ffordd? Beth yw y gwirionedd? Beth yw bywyd? Ateb Iesu oedd, " "Fi ydy'r ffordd ... fi ydy’r un gwir, a'r bywyd. Does neb yn gallu dod i berthynas gyda Duw y Tad ond trwof fi. " (Ioan 14:6).\nRydych yn teimlo bod angen rhywbeth ysbrydol – a dim ond yr Iesu all eich helpu. Iesu yw’r un all dod â goleuni. Iesu yw’r drws i fywyd gwell. Iesu yw’r ffrind a’r bugail yr ydych wedi bod yn chwilio amdano. Iesu yw’r bywyd – yn y bywyd hwn a’r bywyd sydd i ddod. Iesu yw’r ffordd i waredigaeth!\nY rheswm dros teimlo bod rhywbeth ar goll, y rheswm eich bod ar goll yn y tywyllwch, y rheswm na fedrwch ddod o hyd i fywyd gwell yw eich bod wedi gwahanu wrth Dduw. Dywed y Beibl wrthom ein bod ni i gyd yn bechaduriaid, ac felly wedi gwahanu wrth Dduw (Pregethwyr 7:20; Rhufeiniaid 3:23). Mae angen Duw arnoch yn eich bywyd i lenwi’r gwagle yn eich calon. Fe’m crewyd i gael perthynas â Duw. O ganlyniad i’n pechodau, ni fedrwm cael y berthnas hon. Ac yn waeth fyth, fe gawn ein gwahanu wrth Dduw am byth, yn y byd hwn a’r byd sydd i ddod o ganlyniad i’n pechodau (Rhufeiniaid 6:23; Ioan 3:36).\nSyt y gallwn ddatrus y broblem hon? Iesu yw’r ffordd? We wnaeth Duw Iesu yn offrwm dros bechod (2 Corinthiaid 5:21). Bu farw’r Iesu yn ein lle ni (Rhufeiniaid 5:8), gan gymeryd y gosb yr ydym ni yn ei haeddu. Fe atgyfododd yr Iesu ar y trydydd dydd, gan brofi ei fuddugoliaeth dros bechod a marwolaeth. (Rhufeiniaid 6:4-5). Paham y gwnaeth e felly? Atebodd yr Iesu y cwestiwn hyn ei hunan, " Y cariad mwya all unrhyw un ei ddangos ydy bod yn fodlon marw dros ei ffrindiau " (Ioan 15:13). Bu farw’r Iesu fel ein bod ni’n medru byw. Os rhoddwn ein ffydd yn yr Iesu, gan ymddiried yn ei farwolaeth fel tâl am ein pechodau – golchir ymaeth ein holl bechodau, a chawn faddeuant. Yna fe gawn yr ysbryd. Cawn olenuni. Cawn fywyd gwell. Cawn wybod mai ein gwir ffrind gorau a’n bugail. Cawn wybod i ble yr ewn ar ol i ni farw – cawn ein hatgyfodi, fel ein bod yn byw ar ôl marwolaeth – bywyd tragwyddol yn y nefoedd gyda’r Iesu.\n"Ydy, mae Duw wedi caru’r byd cymaint nes iddo roi ei unig Fab, er mwyn i bwy bynnag sy'n credu ynddo beidio mynd i ddistryw ond cael bywyd tragwyddol." (Ioan 3:16).


Talu am wasanaethau gofal | Cyngor Bwrdeistref Sirol Rhondda Cynon Taf\nMae Llywodraeth Cymru yn disgwyl i adrannau Gwasanaethau Cymdeithasol yng Nghymru godi incwm i helpu i dalu am y gwasanaethau maen nhw’n eu darparu ac yn cyflwyno canllawiau taliadau tecach i roi gwybod i gynghorau am eu disgwyliadau. Mae hyn yn golygu y byddwn ni efallai yn gorfod gofyn i chi dalu rhywfaint tuag at gost y gwasanaethau rydych chi’n eu derbyn gennyn ni.\nPa wasanaethau fydd rhaid i mi dalu amdanyn nhw?\nMae’r gwasanaethau mae’n bosibl y byddwch chi’n gorfod talu cyfraniad tuag atyn nhw, yn cynnwys y canlynol:\nGwasanaethau gofal oriau dydd\nTeleofal (Telecare) - Haen 3\nFyddwch chi ddim yn gorfod talu am y gwasanaethau canlynol:\nCludiant i wasanaethau gofal oriau dydd\nCynlluniau cyflogaeth a hyfforddiant mewn gwasanaethau gofal oriau dydd\nMae rhai pobl wedi’u heithrio o dalu costau faint bynnag yw eu hincwm:\nDioddefwyr Afiechyd Creuzfeldt-Jakob (CJD)\nDefnyddwyr gwasanaeth gyda phecynnau gofal trwy’r Gwasanaethau Iechyd Meddwl (Adran 117)\nTeuluoedd sy’n cael mynediad i gyfleusterau er mwyn eu cynorthwyo i gwrdd â’u cyfrifoldebau rhiant dros blant o dan 18 oed\nDefnyddwyr gwasanaeth sy’n cael mynediad i wasanaethau sy’n cael eu darparu o dan Ddeddf Gofalwyr a Phlant Anabl 2000; a\nDefnyddwyr gwasanaeth sy’n derbyn gwasanaethau gofal canolradd, dros gyfnod o hyd at 6 wythnos\nFyddwch chi ddim yn gorfod talu am wasanaethau iechyd.\nOs ydych chi’n archebu prydau bwyd oddi wrth y Cyngor a/neu yn defnyddio offer Teleofal (Haen 1 a 2) byddwn ni’n gofyn i chi dalu am y rhain ar wahân.\nSut mae’r penderfyniad yn cael ei wneud ynghylch a fydda i’n gorfod talu cyfraniad tuag at gost y gwasanaeth?\nOs ydych chi’n derbyn gwasanaeth rydyn ni’n codi tâl amdano, bydd angen i ni holi ynglŷn â’ch incwm wythnosol a’ch cynilion. Byddwn ni’n anfon ffurflen asesiad ariannol atoch chi y mae’n rhaid i chi ei chwblhau. Os nad ydych chi’n cwblhau’r ffurflen, bydd rhaid i chi dalu cost gymorthdaledig y gwasanaeth rydych chi’n ei dderbyn, hyd at y mwyafswm sydd wedi’i gytuno, bob wythnos.\nCewch chi gwblhau’r ffurflen eich hunan neu drefnu apwyntiad i swyddog ddod i’ch gweld yn eich cartref i’ch helpu chi i gwblhau’r ffurflen.\nByddwn ni’n disgwyl i chi neu’ch cynrychiolydd ariannol fod ar gael ar gyfer ymweliad asesiad ariannol cyn pen pythefnos i’r Garfan Asesu Ariannol gysylltu â chi. Os bydd yn well gyda chi gwblhau’r ffurflen asesiad ariannol trwy’r post, bydd disgwyl i chi ei dychwelyd o fewn pythefnos. Os bydd angen gwybodaeth bellach ar gyfer cwblhau’r ffurflen, yna byddwn ni’n disgwyl i chi roi’r wybodaeth cyn pen pythefnos i’r dyddiad gofynnon ni amdani.\nCewch ddod o hyd i ragor o fanylion am ein Polisi Taliadau Tecach trwy ddarllen ein ffeithlen, neu drwy gysylltu â’n\nFfôn 01443 680380 / 01443 680383\nCodi Tâl am Wasanaethau Cymdeithasol Amhreswyl789 Kb\nCodi Tâl am Ofal Preswyl a Gofal Nyrsio789 Kb